hotchpotch/miracl-hf-unified huggingface dataset:
ఓ కళాసుందరి
ఈ గీతాన్ని రచింనది కందుకూరి రామభద్రరావు స్వరపరిచి గానం చేసినది జి.వి.ప్రభాకర్. ఈ పాట మానసవీణ లలితగీతాల క్యాసెట్ లోనిది.
రాగం: కళ్యాణి (హిందుస్తానీ కళ్యాణ్) 
తాళం: ఖండచాపు (ఝప్ తాళ్)ఓ కళాసుందరి ఓ మధుర గాయని 
ఈ ఎడద వీణపై తీయకే నీ చేయి ॥
ముని వేళ్ళ స్పృశియింప మూర్ఛనలు పోయావు 
అంగుళుల సవరింప అమృతమొలికించావు ॥
నీ గళ స్వరముతో నిరతమ్ము శ్రుతి కలిపి 
ఎగసి పోయెడి వీణ ఎరుగదే తను తాను ॥
నిండు హృదయముతోడ నీవు కేలుంచావు 
వేల లేని తుది లేని వేదనలు పోయావు ॥
నామరూప రహితుండవైన
ఈ గీతాన్ని రచింనది మహాకవి, సరస్వతీపుత్ర పుట్టపర్తి నారాయణాచార్యులు స్వరపరిచినది మహాభాష్యం చిత్తరంజన్. ఈ పాట 1981లో ఆకాశవాణి విశాఖపట్టణం కేంద్రం నుండి భక్తిరంజని కార్యక్రమంలో ప్రసారమయింది.
రాగం: నాటకప్రియ 
తాళం: ఆది (కహరువా)నామరూప రహితుండవైన 
నిన్నేమని పాడుదురా ప్రభూ ॥
సుతిమెత్తని నీ కమ్మని గాథలు 
స్మృతి కుహరమ్మున సోకినంతనే 
అతిలోకరుచి ప్రేమాతిశయ 
ప్రథితరూప నే పులకరింతురా ॥
కమనీయము నీరూపు తలచి నా 
కన్నులు నిను సుంతయు కానవురా 
భావావేశము పొంగి పొరలి నే 
నావల నీలో లీనమౌదురా ॥
రూపరహిత నిర్గుణ దయామయా 
కాపురుషదూర కమనీయా 
కష్టసాగరము దాటగోరి నే 
అష్టాక్షరి నౌకాశ్రితు డయ్యెద ॥
గోపీలోలుడు రమ్మన్నాడే
ఈ గీతాన్ని రచించినది రావులపర్తి భద్రిరాజు స్వరపరిచి గానం చేసినది పున్నమరాజు సీత, అవసరాల సత్యవతి.
రాగం: ఖరహరప్రియ (కాఫీ థాట్)
తాళం: ఆది (కహరువా)గోపీలోలుడు రమ్మన్నాడే 
గోవుల పాలను తెమ్మన్నాడే ॥
మామిడితోపుల మలుపులలోన 
మానసమాతడు గైకొన్నాడే 
మరచిపోదమని కనులు మూసినా 
మరపురాక హృది కలచివైచెనే ॥
పున్నమి వెన్నెల పువ్వుల తేనెలు 
పొంగుచు పొరలే తీయని వేళల 
పూలనావలో యమునా తరగల 
తేలిపోదమని బాస చేసెనే ॥
మహేశ్వర సూత్రములు
ఈసూత్రములకు మాహేశ్వర సూత్రములు అని పేరు ఉంది. పాణిని ధ్యానించగా ఈశ్వరుడు ప్రత్యక్షమై తన ఢక్కను 14 సార్లు వాయించెననియు, దానివలన ఈ వర్ణములు పుట్టి సూత్రరూపమును పొందెననియు, నందికేశ్వరకౌశిక అను గ్రంథమున ఉంది. వీటివలనే వ్యాకరణము పుట్టెనని చెప్పుదురు.
ఇందుకల ప్రతిసూత్రముయొక్క కొసపొల్లు వర్ణములను ఈశ్వరుడు పాణిని యొక్క శాస్త్రమందలి ఉపయోగముకొరకు స్వయముగా కూర్చెనట.శాకటాయనుడు అను వ్యాకరణ గ్రంథకర్త ఇదమక్షరచ్చందః అని వర్ణములకు వేదతుల్యత్వము చెప్పినాడు. అందువలన వీటిని పఠించినప్పుడు వేదము చదివినందు వలన కలుగు ఫలము కలుగును అను నానుడి.అంతియే కాక వీటిని చదువుట వలన అదృష్టప్రయోజనము కలదని పాణిని చెప్పియున్నాడు.
కొలువై ఉన్నాడే దేవదేవుడు
ఈ పాట స్వర్ణకమలం చిత్రం కోసం సిరివెన్నెల సీతారామశాస్త్రి రచించారు. 
గానం: ఎస్.పి.బాలసుబ్రహ్మణ్యం, పి.సుశీల
కంఠేనాలంబయేత్ గీతం
హస్తేన అర్ధం ప్రదర్శయేత్
చక్షుభ్యాం దర్శయేత్ భావం
పాదాభ్యాం తాళం ఆచరేత్
కొలువై ఉన్నాడే దేవ దేవుడు
కొలువై ఉన్నాడే కోటి సూర్య ప్రకాశుడే
వలరాజు పగవాడే వనిత మోహనాంగుడే ||
పలుపొంకమగు చిలువల కంకణములమర
నలువంకల మణిరుచుల వంక తనర
తలవంక నల వేలుపుల వంక నెలవంక
వలచేత నొక జింక వైఖరి మీరంగ ||
మేలుగ రతనంబు రాలు చెక్కిన వుంగరాలు
భుజగ కేయురాలు మెరయంగ
పాలుగారు మోమున శ్రీలు పొడమ
పులి తోలు గట్టి ముమ్మొన వాలు బట్టి చెలగా || కొలువై ||
మన దేశం భారతదేశం
ఈ గీతాన్ని రచించినది డా. దాశరథి రంగాచార్య స్వరపరిచినది మహాభాష్యం చిత్తరంజన్. దీన్ని 1982 రిపబ్లిక్ దినోత్సవం నాడు ఆకాశవాణి హైదరాబాద్ కేంద్రం మాతృవందనం కార్యక్రమంలో ప్రసారం చేసింది.
రాగం: రాగమాలిక: పట్ దీప్ (కాఫీ థాట్), చంద్రకౌంస్, ఆందోళిక, బృందావన సారంగ 
తాళం: చతురశ్ర గతి (కహరువా)
మన దేశం భారతదేశం 
మన రాష్ట్రం ఆంధ్రప్రదేశం 
శుభచరిత సుగుణోపేత 
జనవినుత మహిమోపేత 
మాతా భరతమాత - మన మాతా భరతమాతా ॥
కులభేదం మనకెందుకని లేనేలేదు 
మతభేదం మనకెందుకని రానేరాదు 
కర్షకులం మనమందరము - కార్మికులం మనమందరమూ 
కర్షకులం కార్మికులం అందరము మనమందరము
కష్టించి పనిచేస్తాము కలిసి మెలసి జీవిస్తాము ॥
మనతల్లి దీవేనలుంటే మన బాపూ మాటలు 
సాధించనిదేముంటుంది బాధనేది ఏముంటుంది 
మట్టిలోని బంగారం మనిషిలోని అనురాగం 
చెట్టుపుట్టలన్నీ మనవే చేలన్నీ మనవే మనవే ॥
తెలుగు తల్లి కోవెల లోన పలికింది పావన వీణ 
ఏడుకోట్ల తెలుగు ప్రజాళి ఆనందంగా ఉండాలి 
మువ్వన్నెల జెండా అదిగో హరివిల్లై విరిసిందదిగో 
ఆ జెండా నీడల్లోనే ఐక్యంగా జీవించాలి ॥
గిడుగు సీతాపతి జీవితం - రచనలు
గిడుగు సీతాపతి జీవితం - రచనలు బొమ్మకంటి శ్రీనివాసాచార్యులు రచించిన పుస్తకం. దీనిని తెలుగు విశ్వవిద్యాలయము, హైదరాబాదు వారు 1988 సంవత్సరంలో మొదటిసారిగా ప్రచురించారు. ఈ పుస్తక ముఖచిత్రాన్ని శ్రీ శీలా వీర్రాజు తయారుచేశారు.
బొమ్మకంటి శ్రీనివాసాచార్యులు
బొమ్మకంటి శ్రీనివాసాచార్యులు ప్రముఖ తెలుగు రచయిత, సంపాదకులు మరియు ఉపన్యాసకులు.
వీరు 1920 జూన్ 28 తేదీకి సరియైన రౌద్రి నామ సంవత్సరం, ఆషాఢ శుద్ధ త్రయోదశి నాడు పశ్చిమ గోదావరి జిల్లా ద్వారకా తిరుమలలో జన్మించారు. వీరి తల్లిదండ్రులు: అళహా సింగరాచార్యులు మరియు సుభద్రమ్మ. వీరు తెలుగు మరియు సంస్కృత భాషలలో విద్వాన్ పట్టాలను, తెలుగులో ఎం. ఏ. పట్టాను పొందారు. వీరు నూజివీడులోని ఎస్.ఆర్.ఆర్. కళాశాల, ఆగిరిపల్లి ఎస్.ఎం.ఓ. కళాశాలలలో తెలుగు ఉపన్యాసకులుగా పనిచేశారు.
వీరు తెలుగు భాషా సమితి వారి విజ్ఞాన సర్వస్వం ప్రచురణలో సంగ్రాహకులుగా; శ్రీ వేంకటేశ్వర విశ్వవిద్యాలయం వారి ఇంగ్లీషు-తెలుగు డిక్షనరీకి సహాయ సంపాదకులుగా; దక్షిణ భాషా పుస్తక సంస్థలోను మరియు విస్‌డమ్ మాసపత్రికకు తెలుగు సంపాదకులుగా సేవలందించారు. ఆంధ్రప్రదేశ్ బాలల అకాడమీకి సలహాదారుగా ఉన్నారు.
గురుగోవింద చరిత్ర
గురుగోవింద చరిత్ర చిలకమర్తి లక్ష్మీనరసింహము పంతులు గారు రచించిన పుస్తకం. దీనిని కొండపల్లి వీర వెంకయ్య అండ్ సన్సు, రాజమండ్రి వారు 1955 సంవత్సరంలో ప్రచురించారు.
గురు గోవింద్ సింగ్ సిక్కు గురుపరంపరలో పదో గురువు, పదకొండవ గురువు గురు గ్రంథ్ సాహిబ్ అనే పవిత్ర మతగ్రంథం. ఆయన గొప్ప వీరుడు, కవి, తత్త్వవేత్త. ఆయన తండ్రి గురు తేజ్ బహదూర్‌కు తన తొమ్మిదో సంవత్సరంలోనే మత వారసుడయ్యారు. ఆయన సిక్కు మతానికి ఆఖరి జీవించివున్న గురువుగా నిలిచారు. గురు గోవింద్ సింగ్ 1699లో సిక్కు ఖల్సా ప్రారంభించారు. చిలకమర్తి ఆయన జీవితాన్ని, అది అర్థంచేసుకునేందుకు మిగిలిన తొమ్మిదిమంది సిక్కుగురువుల జీవితాలు సంగ్రహంగా ఈ పుస్తకం ద్వారా అందించారు.
రాగ తాళ చింతామణి
రాగ తాళ చింతామణి ప్రామాణికమైన సంగీత గ్రంథం. దీనిని సంగీత కళానిధి టి. వి. సుబ్బారావు రచించగా, టి. చంద్రశేఖరన్ సంపాదకత్వం వహించారు. ఇది 1952 సంవత్సరంలో ముద్రించబడినది.
పైథాన్ సాఫ్ట్‌వేర్ ఫౌండేషన్
పైథాన్ సాఫ్ట్‌వేర్ ఫౌండేషన్ (పియస్ఎఫ్) అనేది పైథాన్ కార్యలేఖన భాష కోసం ఉద్దేశించిన ఒక స్వచ్ఛంద సంస్థ. ఇది 2001 మార్చి 6 న ఆవిర్భవించబడింది. పైథాన్ కమ్యూనిటీ వృద్ధిని ప్రోత్సహించడం మరియు కోర్ పైథాన్ పంపిణీ, మేధావుల హక్కులను, పైకాన్ వికాసకుల సమావేశాలు నిర్వహించడం, విరాళాలను సేకరించడం వంటి విషయాలతో పాటు కమ్యూనిటిలో జరిగే వివిధ ప్రక్రియలకు బాధ్యత వహించడం ఫౌండేషన్ యొక్క లక్ష్యం.
గండ్లూరి దత్తాత్రేయశర్మ
గండ్లూరి దత్తాత్రేయశర్మ కర్నూలు జిల్లా డోన్లో నివసిస్తున్న సుప్రసిద్ధ అవధాని.
గండ్లూరి దత్తాత్రేయశర్మ లక్ష్మీనరసమ్మ, లక్ష్మీనరసప్ప దంపతులకు 1950 సెప్టెంబరు 6లో అనంతపురంజిల్లా కుంటిమద్ది గ్రామంలో జన్మించాడు. చిన్నతనంలోనే ఇతడు తన తండ్రి వద్ద అమరము, ఆంధ్రనామసంగ్రహం, గజేంద్రమోక్షము, రుక్మిణీకళ్యాణము మొదలైనవి నేర్చుకున్నారు. ఇతని ప్రాథమిక విద్య కుంటిమద్ది గ్రామంలోనే జరిగింది. మధురకవి బెళ్లూరి శ్రీనివాసమూర్తి ఇతనికి పాఠశాలలో తెలుగు పంతులు. అతని ప్రోత్సాహమే గండ్లూరి దత్తాత్రేయశర్మకు సాహిత్యరంగంపట్ల మక్కువ కలిగించింది. యస్.యస్.ఎల్.సి ఉత్తీర్ణుడైన తర్వాత ఇతడు తిరుపతి ప్రాచ్యకళాశాలలో విద్వాన్ చదివాడు. అక్కడ శతావధాని గౌరిపెద్ది రామసుబ్బశర్మ వద్ద అవధానంలో మెళకువలు నేర్చుకున్నాడు. 1970 నుండి అవధానాలు చేయడం ప్రారంభించాడు. 1973లో విద్వాన్ పూర్తిచేసి 1974లో కర్నూలులో పండిత శిక్షణ పొంది ద్రోణాచలం (డోన్) లోని శ్రీకన్యకాపరమేశ్వరి ఉన్నతపాఠశాలలో ఆంధ్రోపాధ్యాయుడిగా చేరి పదవీవిరమణ వరకు అక్కడే పనిచేశాడు. ప్రైవేటుగా ఎం.ఏ, పి.హెచ్.డిలు సంపాదించాడు. గుంటూరు, బేతంచర్ల, కర్నూలు ప్రాంతాలలో శతావధానాలు, ఢిల్లీ, సేలం, హోసూరు, భువనేశ్వర్, బెంగళూరు మొదలైన రాష్ట్రేతర ప్రాంతాలతో పాటుగా హైదరాబాదు, విజయవాడ, విశాఖపట్నం మొదలైన పలుచోట్ల అష్టావధానాలు విజయవంతంగా నిర్వహించాడు. ఇతడు జోస్యుల సదానందశాస్త్రితో కలసి జంటగా అవధానాలు కొన్ని చేశాడు.ఇతడు అవధానాలలో పూరించిన పద్యాలలో మచ్చుకు కొన్ని ఇక్కడ చూద్దాం.
పూరణ
పూరణ
పూరణ
పూరణ
ఇతనికి అవధాన సరస్వతి, అవధానరత్న అనే బిరుదులున్నాయి.
ఓ దేవి నీ మ్రోల
ఈ గీతాన్ని దేవులపల్లి కృష్ణశాస్త్రి రచించగా పాలగుమ్మి విశ్వనాథం స్వరపరిచారు.
రాగం: బిలహరి (హిందుస్తానీ అలహయ్య బిలావల్)
తాళం: ఖండగతి, త్రిశ్రగతి (ఝప్, దాద్రా)ఓ దేవి నీ మ్రోల ఒదిగి యున్నానమ్మ 
ఏదేని వరమడుగ ఎంతవారము తల్లి ॥
పాదాన తలలనే పారిజాతములుంచి 
మోదాన బాష్పాల ముత్తెసరులుంచి 
జనని దయారస హృదయా జలజవనీ నిలయా 
జయ జయా శుభాలయా జయ జయా హరిప్రియా ॥
నొసట కలకాలమ్ము పసుపు కుంకుమలుంచి 
నిసువు చిరునగవు వెన్నెల వీట వెలిగించి 
ససి చెడని సంసార మందారముంచి 
బసచేసి మా యింట మసలేటి మహాలక్ష్మి 
జనని దయారస హృదయా జలజవనీ నిలయా 
జయ జయా శుభాలయా జయ జయా హరిప్రియా ॥
శ్రీ గణేశా చిత్స్వరూపా
ఈ గీతాన్ని డా.ఎమ్.పద్మినీదేవి రచించగా మహాభాష్యం చిత్తరంజన్ స్వరపరిచారు. ఈ పాట ఆకాశవాణి విజయవాడ కేంద్రం ప్రసారం చేసింది.
రాగం: కీరవాణి
తాళం: మిశ్రచాపు (రూపక్ తాళ్ )శ్రీ గణేశా చిత్స్వరూపా
సిద్ధి బుద్ధుల నొసగుమా 
విఘ్నముల తొలగించుమా 
విభవముల చేకూర్చుమా ॥
పల్లవమ్ముల పూజ చేతుము 
చల్లగా కాపాడుమయ్యా 
తొల్లిపూజలు నీకు భక్తిని 
ఎల్లవేళల చేతుమయ్యా ॥
తానమాడెడి శైలసుత మది 
తలపునందున జననమంది 
తండ్రి వరమున ఏన్గు ముఖమున 
దివ్యగణ వాల్లభ్యమందిన ॥
కుడుములను తెమ్మందువా 
కోరినవి మాకిత్తువా 
నీదు పూజలు భక్తి చేతము 
నిండా చెందక బ్రోవుమా ॥
అదిగదిగో మా తల్లి
ఈ గీతాన్ని ఆదూరి సత్యవతీదేవి రచించగా తిరుపతి రామానుజసూరి స్వరపరిచారు. ఈ పాట ఆకాశవాణి విశాఖపట్టణం కేంద్రం ప్రసారం చేసింది.
రాగం: దేశ్
తాళం: త్రిశ్రగతి (దాద్రా)అదిగదిగో మా తల్లి అందాల వల్లి 
అతిపురాతన సహన తేజో వల్లి ॥
మందార మల్లికా చందన తరులతలతో 
అలరారు సౌందర్య దీప్తి 
ముంజేతి కంకణ మంగళ ధ్వనులతో 
కదలాడు కారుణ్య మూర్తి ॥
పాపిటా మెరయు హిమవన్నగాలు 
పాదాల జీరాడు గంగాతరంగాలు 
కనులెత్తి కురిపించు దివ్యమౌ వరాలు 
పలుకరించిన చాలు సంగీత స్వరాలు ॥
వెన్నెలవలె పొన్నలవలె మెత్తని మనసు 
వెన్నెలవలె మిన్నులవలె చిరయశస్సు 
విమల కేదారముల వెలుగొందు రూపు 
విజయగాధలతోటి మెరిసేటి చూపు ॥
శ్రీ శేషాచలవాసా
ఈ గీతాన్ని జొన్నవాడ రాఘవమ్మ రచించగా మహాభాష్యం చిత్తరంజన్ స్వరపరిచారు. పాడినది విజయలక్ష్మీ దేశికన్
రాగం: లతాంగి
తాళం: ఆది (కహరువా)శ్రీ శేషాచలవాసా 
దయచూపరా వేంకటేశా 
ఆశ్రితజన దీనరక్షా - దేవా 
అమరవినుత శేషశయనా ॥
కలియుగ వైకుంఠ వాసా 
కరుణ చూడు మందహాసా 
కామిత ఫలదాత భక్త పోషా 
కమలనయన తిరుమలేశా ॥
మనసిజ సుందర వేషా 
మమ్మేలుము శ్రీనివాసా 
మానిత సజ్జన సురమౌని పోశా 
మధుర మధుర మృదు హాసా ॥
మంచితనానికి మారుపేరుగా
ఈ గీతాన్ని మంచాళ జగన్నాధరావు రచించి స్వరపరిచారు.
రాగం: హంసధ్వని
తాళం: చతురశ్ర గతి (కహరువా)
మంచితనానికి మారుపేరుగా
మనమెపుడుండాలి మనమెపుడుండాలి 
మన భేదాలను మరచి ఏకమై 
మనమెపుడుండాలి మనమెపుడుండాలి॥
కమ్మని మాటల పలికే ద్రోహుల 
కథ కట్టించాలి ఆ కథ కట్టించాలి 
తిమ్మిని బెమ్మిగ చేసే ఘనులను 
తుదముట్టించాలి మరి తుదముట్టించాలి ॥
అందరి సుఖము మనదనుకుంటే 
ఉంది సుఖం మనకు - మరి ఉంది సుఖం మనకు 
ముందడుగేసి ఎలుగెత్తి ఇది 
చాటాలందరికి ఇది చాటాలందరికి ॥
ధనమున్న వారు కొనగలరు కొన్ని 
అన్నీ కొనగలరా మరి అన్నీ కొనగాలరా 
మనసిచ్చి మంచి కొనిపెంచి దాని 
ఘనతను చాటాలి - ఆ ఘనతను చాటాలి ॥
అనురాగపు వెన్నెలలు
ఈ గీతాన్ని సత్యవాడ సోదరీమణులు (సత్యవాడ రఘునాథమ్మ, సత్యవాడ సూర్యకుమారి)రచించారు. మహాభాష్యం చిత్తరంజన్ స్వరపరిచారు. పాడినది వేదవతి ప్రభాకర్. ఈ పాట ఆకాశవాణి హైదరాబాద్ కేంద్రం నుండి ఈ మాసపు పాటలో ప్రసారమయింది.
రాగం: నఠభైరవి
తాళం: త్రిశ్రగతి (దాద్రా)అనురాగపు వెన్నెలలు కురిపించే జాబిల్లి 
చెలిమిలోని నెత్తావులు వెదజల్లే సిరిమల్లి 
మనసులోన తలపులోన నిలిచిన నా నెచ్చెలి ॥
ఆకురాలు వేల నీవు ఆమనివై వచ్చేవు 
చీకటి కన్నుల వాకిట దీపము వెలిగించేవు 
మూగవడిన హృదయవీణ తీగలు సవరించి 
మధురగీతికలు ఎంతో హాయిగ వినిపించేవు ॥
నీ చల్లని చేయి తాకి పల్లవించె నా హృదయం 
నీ తీయని పలుకులలో కురిసెనులే అమృతం 
నెచ్చెలీ నీవు లేక లోకమంతా శూన్యము 
వాడనీకు ఏ వేళల చెలిమి పారిజాతము ॥
త్రిమితీయ ముద్రణ
వస్తువుల నిజమైన రూపం ఎలా ఉంటుందో అలాగే ముద్రించుటను త్రీ డీ ప్రింటింగ్ లేదా త్రిమితీయ ముద్రణ అంటారు. ఈ ప్రింటింగ్ విధానం 1986లో అందుబాటులోకి వచ్చింది, అయినా 1990 వరకు పెద్దగా వినియోగించలేదు.సాధారణ ప్రింటర్ 2డీ రకానికి చెందింది. పొడవూ వెడల్పూ మాత్రమే ఉంటాయి. అదే త్రీడీలో ఎత్తూ తోడవుతుంది. అంటే, ఓ పరిపూర్ణ ఆకారానికి సరిపడా కోణాలన్నీ వచ్చేసినట్టే ఈ ప్రింటర్ లో సిరాకు బదులు ప్లాస్టిక్, పాలీయుథెరిన్, ఎపాక్సీ, మెటల్ పౌడరును వాడుతారు. దీనిలో ముద్రించే ముద్రణ రూపాన్ని కంప్యూటరులో కంప్యూటర్ ఎయిడెడ్ డిజైన్ (క్యాడ్) ఫైల్ గా రూపొందించి, కంప్యూటరుతో అనుసంధానమైన త్రీడి ప్రింటర్ ద్వారా ముద్రిస్తారు. 3D ముద్రణలో వస్తువు యొక్క నిర్మాణం పొరలు పొరలుగా నిర్మితమవుతుంది. 3D ప్రింటింగ్ సాధారణంగా పదార్థ ప్రింటర్ తో చేయబడుతుంది. మునుపు కంటే 2003 నుండి మెటీరియల్స్ ప్రింటర్లు ఎక్కువగా అమ్ముడయ్యాయి. అలాగే త్రీడి ప్రింటర్ల యొక్క ధర తగ్గుతూ ఉంది.
డెస్క్‌టాప్ ఫ్యాబ్రికేషన్‌గా పిలవబడే ఈ ప్రక్రియ వైద్యరంగంలో ప్రాధాన్యాన్ని సంతరించుకుంటుంది. ఉదాహరణకు శరీరంలోని వివిధ భాగాలు ఏ ఆకృతిలో ఉంటాయో అలాంటి ఆకృతులలో ముద్రణలు తీసుకోవచ్చు. డీ ప్రింటింగ్ టెక్నాలజీ వైద్యరంగంలో పెను మార్పులకు కారణం అవుతోంది. శాస్త్రవేత్తలు త్రీడీ బయో ప్రింటరు సాయంతో కృత్రిమ గుండెను కూడా తయారు చేశారు. అంతేనా, ఈ పరిజ్ఞానంతో విరిగిపోయిన దంతాల్ని పునరుద్ధరించుకోవచ్చు.తెగిపోయిన ముక్కూ చెవుల స్థానంలో కొత్తవి అతికించుకోవచ్చు. 
కంప్యూటర్ ఎయిడెడ్ డిజైన్ వైద్యశాస్త్రంలో సరికొత్త మార్పులకు కారణం కాబోతోంది. త్రీడీ ప్రింటరుతో నేరుగా ఒంటిమీదే చర్మాన్ని ప్రింట్ చేసుకునే ఏర్పాట్లు కూడా మొదలయ్యాయి. లండన్ వైద్యనిపుణులు ...ఓ మహిళకు సహజమైన పుర్రె స్థానంలో త్రీడీ పుర్రె బిగించారు. జర్మనీ శాస్త్రవేత్తలు త్రీడీ టెక్నాలజీతో రోబో చేతుల్నీ కాళ్లనూ తయారు చేస్తున్నారు వేళ్లలో కదలిక ఉంటుంది, ఆకృతిని బట్టి పరిమాణాన్నీ ఛాయను బట్టి రంగునూ మార్చుకునే వీలుంది. త్రీడీ ప్రింటరు ద్వారా గర్భస్థశిశువు ప్రతిరూపాన్ని తీసుకునే అవకాశమూ ఉందిప్పుడు.దీంతో వైద్యులు పిండాన్ని మరింత క్షుణ్నంగా పరీక్షించవచ్చు.
ముద్రణ
యాంత్రిక మార్గాల ద్వారా కాగితంపై పదాలను మరియు చిత్రాలను ఉంచడాన్ని ముద్రణ అంటారు. పుస్తకాలు మరియు వార్తాపత్రికలు ముద్రణ ద్వారా తయారు చేస్తారు. సాధారణంగా ఈ చిత్రాలు సిరా ద్వారా ఏర్పడతాయి. ముద్రణ యంత్రాలు అని పిలవబడే యంత్రాల ద్వారా కాగితంపై ఈ సిరాను ఉంచుతారు.
ప్రపంచాన్ని మార్చిన పలు టెక్నాలజీలలో ముద్రణ ఒకటి. ఇది అందరికి అందుబాటులో ఉండేలా ప్రతులను తయారు చేయగలదు. కాబట్టి ఇది బహుళ రచనలకు సమర్థవంతమైన మార్గం. కాబట్టి యాంత్రిక మార్గాల ద్వారా వ్రాయడం యొక్క కొనసాగింపుగా ముద్రణ ఉంది.
ప్రజలు శాశ్వత నివాసాలలో స్థిరపడిన తరువాత రాయడం ప్రారంభమయింది. ఇది 5000 సంవత్సరాల క్రితం క్రీ.పూ 3,300 నుండి ఆరంభమయ్యింది. కాగితం కనుగొనక ముందే రచనా వ్యవస్థల యొక్క వివిధ రకాలు కనుగొనబడ్డాయి. బంకమట్టి, పాపిరస్, చె
క్క, పలక మరియు చర్మపత్రం వంటివి అన్ని
ఉపయోగించారు. చైనీయులు కాగితం కనుగొనడంతో మరో అడుగు ముందుకు పడింది. ముద్రనా యంత్రన్ని కనుక్కొన్నది "జొహ్న్ గుటన్ బుర్గ్" అలాగే మొదట ముద్రించిన పుస్తకం పవిత్ర గ్రంథమైన "బైబిల్"
8వ శతాబ్దంలో చైనా మరియు కొరియాలలో మొదటి ముద్రణ ప్రారంభమయినట్లు తెలుస్తుంది. మొత్తం పేజీలకు చెక్కబడిన చదునైన చెక్క బ్లాక్స్ ఉపయోగించబడ్డాయి. కార్బన్ ఆధారిత సిరాతో కప్పబడిన వీటిని కాగితం షీట్లపై ఉంచి ఒత్తిడి చేస్తారు.
ముద్రణ యంత్రం
గరికపాటి మల్లావధాని
గరికపాటి మల్లావధాని (సెప్టెంబరు 18, 1899 - జనవరి 5, 1985) స్వాతంత్ర్య సమరయోధుడు, కవి, సంస్కృతాంధ్ర పండితుడు. ఆయన కాంగ్రెస్ నేతగా జాతీయోద్యమంలో మహాత్మాగాంధీ స్ఫూర్తితో పాల్గొన్నాడు. ఆయన కవిగా పదుల సంఖ్యలో పుస్తకాలను రచించగా, అంతకుమించి పండితునిగా పరిష్కరించిన గ్రంథాలు ఎక్కువగా ఉన్నాయి.
ఈయన కొవ్వూరు లో 1899లో వికారి నామ సంవత్సర భాద్రపద పూర్ణిమ నాడు సీతారామయ్య, వెంకటసుబ్బమ్మలకు మొదటి కుమారునిగా జన్మించాడు. కొవ్వూరు ఆంధ్ర గీర్వాణ విద్యాపీఠంలో, విజయనగరం మహారాజా సంస్కృత కళాశాలలోనూ, సంస్కృతాంధ్రాలను అభ్యసించాడు. ప్రఖ్య సీతారామశాస్త్రి, పురిఘళ్ళ సుబ్రహ్మణ్యశాస్త్రి, తాతా సుబ్బరాయశాస్త్రుల శుష్రూషలో సంస్కృత భాష సాహిత్యపు మెరుగులు దిద్దుకున్నాడు. కల్లూరి వెంకట్రామశాస్త్రి, వజ్ఝల సీతారామ శాస్త్రుల దగ్గిర తెలుగు సాహిత్యంలో ప్రావీణ్యం సంపాదించాడు. వేలూరి శివరామశాస్త్రి గారి అష్టావధానాల ఆకర్షణలో పడి అవధానాలు చేయడం ప్రారంభించాడు.
ఈయన కొంతకాలం ఎర్నగూడెం తాలూకాలో తెలికిచెర్ల జమీందారు రాజా కాకర్లపూడి వేంకటరమణయ్య ఆశ్రయములో వున్నాడు. ఆ జమీందారుగారి వినోదార్థము కవితాగోష్ఠులను, అష్టావధానములను కావించి, 8 ఎకరముల భూవసతిని సన్మానముగా గ్రహించినాడు. నర్సాపురములో జరిగిన సభలో "కవిశేఖర" బిరుదమును పొందాడు. 1922 లో ఏలూరులోని గాంధీ ఆంధ్రజాతీయ మహావిద్యాలయములో సంస్కృతాంధ్ర పండితుడిగా చేరినాడు. 1930వ దశకంలో "ఢంకా" అనే పత్రికను నడిపినాడు. 1935 లో మంజువాణీప్రెస్ , రామా అండ్ కో, వెంకటరమణ పవరుప్రెస్ మొదలైన ముద్రణాలయములలో గ్రంథపరిశోధనము గావించాడు. 1947 లో సర్ సి.ఆర్.రెడ్డి కాలేజీలో తెలుగుపండితులుగా చేరి పెక్కుమంది శిష్య ప్రశిష్యులను సంపాదించి విశిష్ట భాషాసేవ ఒనర్చినాడు.
1921 లో ఆయన చదువు మానుకొని సహాయ నిరాకరణోద్యమంలో చేరి గ్రామ గ్రామానికీ పోయి జాతీయగీతాలు రాసి, పాడి, బ్రిటీషువాడికి వ్యతిరేకంగా ఉపన్యాసాలిచ్చి, జనాన్ని మేలుకొలిపాడు! 1930 లో గాంధీ గారి పిలుపు విని ఉప్పు సత్యాగహంలోకి దూకి, శ్రీకృష్ణజన్మస్థానాన్ని దర్శించాడు. కోర్టువారు ఆయన్ని, ఏలూరులో బ్రిటీషు జిల్లాజడ్జి గారి ముందు విచారణకి బోనెక్కించారు. అప్పుడు, ఆయన ఆశువుగా చెప్పిన పద్యం.
లేదుగదయ్య! మా నుడుల లేశమసత్యము సత్య బద్ధమౌ
వాదమె దోసమయ్యెడు నభాగ్యమిదే మనకబ్బె నింక నౌ
కాదననేల? మీ విహిత కార్యకలాపము దీర్పబూనుడా
మీదట దేవుడే గలడు మిమ్మును మమ్ము పరీక్షసేయగన్‌.“మేము చెప్పేది కాస్త కూడా అబద్ధం కాదు. నిజం చెప్పడం అపరాధం అయ్యింది. ఇది మన దురదృష్టం. ఇక అవును, కాదు అనడం ఎందుకు? మీరు చెయ్యవలసిన పని, (అంటే నన్ను జైలులో పెట్టడం) మీరు చెయ్యండి. ఆపైన మిమ్మలినీ, మమ్మలిని పరీక్షచేసేందుకు దేవుడే ఉన్నాడు,” అని ఆయన చెప్పాడు. జైలు కెళ్ళాడు.
ఇతడు సుమారు 20వరకు అష్టావధానాలు చేశాడు. ఇతని అష్టావధానాలలో సమస్య, దత్తాక్షరి, వర్ణన, కావ్యపాఠము, వ్యస్తాక్షరి, పురాణపఠనము, చదరంగం, అప్రస్తుత ప్రసంగం అనే ఎనిమిది అంశాలు ఉండేవి. ఇతడు అవధానాలలో పూరించిన పద్యాలు కొన్ని:
పూరణ:సకియా! నేనును గూడియుంటి నిట నో చానా! మదీయానుజుం
డొకఁడై యుంటను నీకు గూర్పగలఁడేమో యంచు నూహింతు నిం
చుకయున్ లాభము గూడ దొక్కతెకె మెచ్చున్ దీర్పగాఁ జాలు నో
పిక మా దగ్గర లేదు పొమ్మతడు సంప్రీతి న్నిన్నుం బ్రోచెదన్
పూరణ:పరిపూర్ణ బాహుసత్త్వులు
హరిపుత్రకు లొకరి కొక్క రందక పెలుచన్
గిరులం బోరంగని భీ
కరణంబును జూచి భూమికాంతుడు బెదరెన్
కొత్తరెడ్డిపాలెం(దర్శి)
కొత్తరెడ్డిపాలెం(దర్శి) , ప్రకాశం జిల్లా, దర్శి మండలానికి చెందిన గ్రామము..పిన్ కోడ్: 523 247. ఎస్.టి.డి కోడ్:08407.
ఈ గ్రామము దర్శి పట్టణమునకు పొదిలి రోడ్డులొ 2 కిలోమీటర్ల దూరములో నున్నది.
రాగన్నపట్టెడ
"రాగన్నపట్టెడ" నెల్లూరు జిల్లా సూళ్ళూరుపేట మండలానికి చెందిన్ గ్రామం.
ఈ గ్రామం పులికాట్ సరస్సు మధ్యలో ఉంది.
రాగన్నపట్టెడ గ్రామ జిల్లా పరిషత్తు ఉన్నత పాఠశాలలో 9వ తరగతి చదువుచున్న జి.నాగరాజు మరియూ 10వ తరగతి చదువుచున్న ఐ.జయప్రకాశ్ అను విద్యార్థులు, రాష్ట్రస్థాయి ఇన్స్ పైర్ వైఙానిక ప్రదర్శనకి ఎంపికైనారు. వీరు ఇటీవల నెల్లూరులో జరిగిన జిల్లా స్థాయి వైఙానిక ప్రదర్శనలో, వ్యర్ధ వృక్షాల సంబంధిత నూనెలు (ఎండిన అరటిపండ్ల తొక్కలు, వేపగింజలు) నుండి జీవ ఇంధనం (బయో డీజెల్) తయారుచేసే విధానాన్ని, చేసి చూపించారు. ఈ ప్రదర్శనను మెచ్చిన అధికారులు, వీరిని రాష్ట్రస్థాయి పోటీలకు ఎంపిక చేసారు. [1]
ఆచార్య మసన చెన్నప్ప
ఆచార్య మసన చెన్నప్ప మహబూబ్ నగర్ జిల్లా, కల్వకుర్తి నియోజకవర్గంలోని కొలుకులపల్లి గ్రామానికి చెందిన కవి. ప్రస్తుతం ఉస్మానియా విశ్వవిద్యాలయంలో తెలుగు శాఖాధిపతిగా పనిచేస్తున్నారు.
మసన చెన్నప్ప ఉస్మానియా విశ్వవిద్యాలయం నుండి ఎం. ఏ.లో ప్రప్రథమ స్థానం పొంది గురజాడ అప్పారావు స్వర్ణపతకం అందుకున్నారు. 'వేటూరి ప్రభాకరశాస్త్రి వాఙమయ సూచిక ' అను అంశంపై ఎం. ఫిల్. ను, ' ప్రాచీన కావ్యాలు - జీవన చిత్రణ ' అనే అంశంపై పి. హెచ్.డి.ని చేశారు.
వీరు పొట్టి శ్రీరాములు తెలుగు విశ్వవిద్యాలయంలో, ఉస్మానియా విశ్వవిద్యాలయంలో వివిధ హోదాలలో పనిచేశారు. ప్రస్తుతం ఉస్మానియా విశ్వవిద్యాలయంలో తెలుగు శాఖాధిపతిగా పనిచేస్తున్నారు.
శ్రీ వేంకటేశ్వర స్వామి దేవాలయం, నారాయణ తిరుమల
శ్రీ వేంకటేశ్వర స్వామి దేవాలయం (నారాయణ తిరుమల) శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ శ్రీ వేంకటేశ్వరస్వామి వారు చిరకాలంగా భక్తుల కోర్కెలను తీర్చుతూ కొలువైయున్నారు. ఈ ఆలయం తిరుమల తరువాత అంతటి ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుజరాతీపేటలో ఈ ఆలయం ఉంది. ఈ ఆలయం లోని వేంకటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు.
ఒక భక్తుడి సంకల్పం ఫలితంగా ఈ ఆలయ నిర్మాణం జరిగినట్లు పూర్వీకులు చెబుతుంటారు. వేదాంత ప్రవక్త అయిన గురుగుబెల్లి నారాయణదాసు అనే భక్తుడి కలలో శ్రీవేంకటేశ్వర స్వామివారు ప్రత్యక్షమై నారాయణ తిరుమల కొండపై ఆలయం నిర్మించమని ఆదేశించారట. స్వామివారి ఆదేశానుసారం నారాయణదాసు అనువైన కొండ కోసం గాలిస్తుండగా, నాగావళి నదికి పశ్చిమ దిశలోని ఒక కొండను ఎంపిక చేశాడు. ఈ కొండపైని స్వామివారి పాదాల గుర్తులను అనుసరించి, అక్కడ ఆలయ నిర్మాణాన్ని చేపట్టాడు. 1961వ సంవత్సరంలో తిరుపతిలో తయారు చేయించిన భూనీలాసమేత శ్రీవేంకటేశ్వర స్వామివారి విగ్రహాలను పాంచరాత్రాగమ ప్రకారం ప్రతిష్ఠించాడు. అనంతరం 1997లో నారాయణదాసు మృతి చెందేదాకా ఆలయ ధర్మకర్తగా వ్యవహరించాడు.
తిరుమల వెళ్లలేని భక్తులు ఈ ఆలయానికి విచ్చేసి, స్వామివారిని దర్శించుకుని మొక్కుబడులను తీర్చుకుని వెళ్తుంటారు. ఇక్కడి కొండపైన ప్రకృతి సౌందర్యం పర్యాటకులను విశేషంగా ఆకట్టుకుంటుంది. ఈ ఆలయం కొండపై ఉంది. ఈ ఆలయ ప్రవేశం వద్ద అతిపెద్ద గరుత్మంతుని విగ్రహం దర్శనమిస్తుంది. ఇది దేశంలోనే అత్యంత ఎత్తయిన గరుత్మంతుని విగ్రహం. ఆలయంలోనికి ప్రవేశించిన తర్వాత ఆలయ ప్రాకారంపై చుట్టుప్రక్కల విశేషమైన కళాకృతులు కలిగిన దేవతా శిల్పాలు దర్శనమిస్తాయి. వాటిలో అష్ట విధములైన లక్ష్మీదేవి విగ్రహాలు, విష్ణువు దశావతారాల విగ్రహాలు, మరియు అనేక దేవతా మూర్తుల విగ్రహాలు మనకు కనువిందు చేస్తాయి.
నారాయణ తిరుమల కొండపై నిర్మాణమైన శ్రీవేంకటేశ్వర ఆలయం ఎన్నో ప్రత్యేకతలతో అలరారుతోంది. ఆలయంలోని శ్రీరామానుజాచార్య, శ్రీనమ్మాళ్వార్ విగ్రహాలు, స్వామివారి దశావతారాలైన మత్స్య, కూర్మ, వరాహ, నర్సింహ, వామన, పరశురామ, రామ, శ్రీకృష్ణ, బలరామ, కల్కి అవతారాలతో కూడిన విగ్రహాలను భక్తులను పారవశ్యంలో ముంచెత్తుతాయి.
అలాగే అష్టలక్ష్మి వైభవాన్ని విశదీకరించే లక్ష్మీదేవి విగ్రహాలు ఈ ఆలయానికే ప్రత్యేక ఆకర్షణగా చెప్పుకోవచ్చు. ఆలయంలో ఐదు అంతస్తుల గాలి గోపురం తిరుమలేశుని సన్నిధిని గుర్తుకు తెస్తుంది. ఆలయంలోని బేడా మండపం, కళ్యాణ మండపం, యాగశాల, పుష్కరిణి, ప్రాకారాలు ఆకట్టుకుంటాయి.
ఈ శ్రీవేంకటేశ్వర ఆలయంలో ఆగమ శాస్త్రం ప్రకారం నిత్య పూజాదికాలను నిర్వహిస్తుంటారు. ప్రతి సంవత్సరం స్వామివారికి కళ్యాణంతోపాటు, శ్రీకృష్ణాష్టమి, భీష్మ ఏకాదశి, వైకుంఠ ఏకాదశి తదితర పండుగలను, పర్వదినాలను అత్యంత వైభవంగా నిర్వహిస్తుంటారు. ఆలయంలో ప్రతిరోజూ బ్రహ్మ ముహూర్తంలో విష్ణు సహస్ర నామపారాయణం జరుగుతుంటుంది.
శ్రీకాకుళం పట్టణంలోని ఆర్టీసీ బస్టాండుకు కిలో మీటరు దూరంలో ఉంటుంది శ్రీవేంకటేశ్వర ఆలయం. శ్రీకాకుళం రోడ్ (ఆముదాల వలస) రైల్వే స్టేషన్‌కు పది కిలోమీటర్ల దూరంలో ఉంటుంది. బస చేయాలనుకునే వారికి శ్రీకాకుళం పట్టణంలో అనేకమైన వసతి సౌకర్యాలు ఉన్నాయి.
పంచశరుడు
హిందూ పురాణాల ప్రకారం మన్మధుడు కామమునకు, కోరికకు అధిష్ఠాన దేవుడు. పాశ్చాత్యుల God of Love Cupid కు ప్రతిరూపుడు. ఈయన స్థితి కారకుడయిన విష్ణు దేవుని పుత్రుడు. మన్మధునిని లయ కారుకుడు అయిన శంకరుడు తన త్రినేత్రమును తెరచి భస్మం చేసాడు. మన్మధుని పత్ని అయిన రతీ దేవి ప్రార్థన మేరకు శంకరుడు మన్మధునిని పునర్జీవితుని చేసి అశరీరుడై వుండగలడని వరము ఒసగినారు. కావున మన్మధుని అనంగుడు అని కూడా అంటారు. ఈతని వాహనము చిలుక. ఈతని ఆయుధము చెరకు గడ తో చెసిన విల్లు. ఈతనికి (5) ఐదు శరములు లేదా బాణములు కలవు. కావున ఇతనికి పంచశరుడు లేదా పంచబాణుడు లేదా పంచసాయకుడు అను పేరు కలదు. ఈ బాణములు ఐదు సువాసన కల పుష్పములు. ఇవి ఇదు రకముల కోరికలకు సూచికలుఈతని మిత్రుడు వసంతుడు.
అరేబియా ద్వీపకల్పం
అరేబియా ద్వీపకల్పం (Arabian Peninsula) ( ' or '), దీనినే అరేబియా, అనీ పిలుస్తారు, ఇది లోని ఒక ద్వీపకల్పం, ఈశాన్య ఆఫ్రికా దిశన ఉంది. పై విస్తరించి యున్నది. దీనిలో లెబనాన్, సిరియా, యెమన్, ఒమన్, కతర్, బహ్రయిన్, కువైట్, ఇరాక్, సౌదీ అరేబియా, జోర్డాన్, తూర్పు మరియు యునైటెడ్ అరబ్ ఎమిరేట్స్ ఉన్నాయి.
నేటి నవీన కాలానికి ముందు అరేబియా ద్వీపకల్పం ప్రధానంగా నాలుగు ప్రాంతాలుగా వుండేది : హిజాజ్, నజ్ద్, మరియు . హిజాజ్ మరియు నజ్ద్ లు కలిపి నేటి సౌదీఅరేబియా ఏర్పడింది. దక్షిణ అరేబియా నేటి యెమన్, అరేబియా మరియు ఒమన్ లోని కొన్ని ప్రాంతాలు. తూర్పు అరేబియాలో సముద్రతీరప్రాంతాలు మరియు పర్షియన్ గల్ఫ్ ( ("The Khaleej" - ఖలీజ్ ప్రాంతాలు) . ఈ ప్రాంతాలన్నీ పెట్రోలు మరియు సహజవాయువులకు ప్రసిద్ధి.
అరేబియా ద్వీపకల్పం ఆసియా ఖండంలో ఉంది. దీని చుట్టూ (గడియారపు ముల్లు దిశలో) ఈశాన్యంలో , తూర్పున మరియు , ఆగ్నేయము మరియు దక్షిణాన అరేబియా సముద్రము, దక్షిణాన , నైరుతి దిశన మరియు నైరుతి మరియు పశ్చిమాన ఎర్ర సముద్రం సరిహద్దులు కలిగి ఉంది. ఈ ద్వీపకల్ప ఉత్తర ప్రాంతం లో మిళితం అయింది. సిరియా, సౌదీ అరేబియా మరియు కువైట్ దేశాల సరిహద్దులు ఇక్కడే ఉన్నాయి.
ఈ ద్వీపకల్ప ప్రధాన లక్షణం ఎడారి ప్రాంతం. కానీ నైరుతీ ప్రాంతంలో అధిక వర్షపాతం నమోదౌతుంది. (సిరియా ఎడారి) ఓ పెద్ద అగ్నిశిలా ప్రాంతం, వాయువ్య అరేబియా ప్రాంతం నుండి జోర్డాన్ వరకు మరియు దక్షిణ సిరియా వరకూ వ్యాపించి యున్నది.
ఈ ద్వీపకల్పంలో దేశాలు ఉత్తరం నుండి దక్షిణానికి (గడియారపు ముల్లు దిశలో) కువైట్, బహ్రయిన్, కతర్, మరియు యు.ఏ.ఇ. తూర్పున, ఒమన్ ఆగ్నేయాన, యెమన్ దక్షిణాన మరియు సౌదీఅరేబియా మధ్యభాగాన ఉన్నాయి.
2014 వరకు, అరేబియా ద్వీపకల్ప దేశాలలో దాదాపు 8 కోట్ల జనాభా గలదు.
ఇస్లాంకు పూర్వం నుండి ఇక్కడ కొద్ది పాటి యూదులు, క్రైస్తవులు నివసించేవారు. ఎక్కువ ప్రజలు ప్రాంతీయ అరబ్ జాతి తెగలు. నేటికినీ అరేబియా ద్వీపకల్పంలో క్రైస్తవులు, యూదులు కానవస్తారు. వీరిని అరబ్ యూదులని, అరబ్ క్రైస్తవులని, అలాగే ముస్లింలను అరబ్ ముస్లింలని పిలుస్తారు.
ఉప్పల వేంకటశాస్త్రి
ఉత్తమశ్రేణికి చెందిన కవి ఉప్పల వేంకటశాస్త్రి (డిసెంబరు 10, 1902 - జూన్ 6, 1978).
1902, డిసెంబరు 10 వ తేదీ ముడివేముల గ్రామం (అప్పటి కర్నూలు జిల్లా, మార్కాపురం తాలూకా)లో సింహాద్రి నృసింహకవి, ఈశ్వరాంబ దంపతులకు జన్మించాడు. బ్రాహ్మణుడు. భారద్వాజస గోత్రుడు. ఇతనిది పండిత వంశము. ఇతడి తండ్రి శివపూజాఘనదీక్షా తత్పరుడు. తాత కోటయ్యకవి శ్రీపార్వతీశంకర పరిణయం అనే కావ్యం వ్రాసినవాడు. ఇతని పూర్వీకులైన వేంకటేంద్రకవి సత్యభామావిజయం, శేషకవి ధృవోపాఖ్యానం కావ్యాలను వ్రాశారు. ఇతడి పెద్దన్నయ్య పూర్ణయ్యశాస్త్రి చిన్నప్పుడే ఇతనికి వసుచరిత్ర మొదలైన గ్రంథాలను బోధించాడు. ఉప్పల పిచ్చయ్య, చెళ్ళపిళ్ళ వెంకటశాస్త్రి ఇతడికి విద్యను నేర్పిన గురువులు.
ఇతడు 1978, జూన్ 6 వతేదీ తనువు చాలించాడు.
నమో వేంకటేశా నమో తిరుమలేశా
ఈ గీతాన్ని రచించినది రావులపర్తి భద్రిరాజు. సంగీతం/గానం: ఘంటసాల
కుంటిమద్ది శేషశర్మ
శ్రీవైష్ణవ సంప్రదాయానికి చెందిన కుంటిమద్ది శేషశర్మ అనంతపురం జిల్లా కవులలో ఎన్నదగినవాడు. ఫిబ్రవరి 2 1913 లో జన్మించాడు.
కుంటిమద్ది శేషశర్మ కుంటిమద్ది ప్రాథమిక పాఠశాలలో ఎలిమెంటరీ విద్యపూర్తి చేశాడు. బళ్ళారిలో ఉన్నత పాఠశాల విద్య చదివాడు. తన తాతగారైన కుంటిమద్ది శ్రీనివాసాచార్యుల వద్ద ఎనిమిదేండ్లు సంస్కృత కావ్యాలంకార వ్యాకరణాలను అధ్యయనం చేశాడు. తరువాత మరో 8 సంవత్సరాలు తిరుపతిలోని శ్రీ వేంకటేశ్వర సంస్కృత కళాశాలలో చదివి సాహిత్యశిరోమణి పట్టాను సంపాదించుకున్నాడు. 1938లో తెలుగు విద్వాన్ పరీక్ష ఉత్తీర్ణుడైనాడు. ఇతని కోడలు మృణాలిని అంతర్జాతీయ ఖ్యాతిని ఆర్జించిన సుప్రసిద్ధ కూచిపూడి కళాకారిణి. అమెరికాలో కూచిపూడి నృత్యాన్నినేర్పించే కళామండపం అనే సంస్థను నడుపుతున్నది.
1943నుండి అనంతపురం జిల్లాలోని హైస్కూళ్లలో ఆంధ్ర ఉపాధ్యాయుడుగా పనిచేశాడు. 1959 నుండి 1971 వరకు జూనియర్ కళాశాలలో లెక్చరర్‌గా పనిచేశాడు.
తెలుగు రచనలుసంస్కృత కావ్యాలు
"శేషశర్మ విద్వత్కవివర్యుడు. అలంకారశాస్త్ర పారంగతుడు. రసగంగాధర ఫక్కీలో ఈయన రచించిన 'అలంకార విచారము' విద్వాంసుల తలలూపేటట్టు చేసింది. ఈయన 'సుధాబిందువులు' సహృదయ సుధాబిందువులు. 'తెనుగుతల్లి' లోకవృత్తము పుణికి పుచ్చుకొన్న కవితామతల్లి." - తిరుమల రామచంద్ర
దక్షిణాఫ్రికా (పుస్తకం)
దక్షిణాఫ్రికాకు, భారతదేశానికి జాతీయోద్యమానికి పూర్వం నుంచి మంచి సత్సంబంధాలు ఉన్నాయి. 19శతాబ్ది సమయంలోనే ఎందరో భారతీయులు కూలీలుగా పనిచేయడానికి వలసవెళ్ళారు. ఆపైన మహాత్మా గాంధీ బారిస్టరుగా పనిచేయడానికి దక్షిణాఫ్రికా వెళ్ళి సత్యాగ్రహమనే ఆయుధాన్ని కనుగొన్నారు. తన జీవితమునకు పురుషార్ధ సాధనమని తలచిన గాంధీ మహాత్ముని దక్షిణాఫ్రికా. బ్రిటీష్ పరిపాలనలో మగ్గుతూ దేశ స్వాతంత్ర్య ఉద్యమాన్ని భారత జాతీయోద్యమ స్ఫూర్తితోనే కృషిచేశారు. అటువంటి దేశ చరిత్రను నిర్మించడం వల్ల నడుస్తున్న జాతీయోద్యమానికి సహకారి అవుతుందని భావించి 1924 లోనే ఈ పుస్తక రచన ప్రారంభించారు దిగవల్లి వేంకటశివరావుగారు. ఈ పుస్తకమును తనకి అంకితమిస్తే అభ్యంతరములేదని మహాత్మా గాంధీజీ ఫిబ్రవరి 26 తేది 1927న స్వహస్తముతో పోస్టు కార్డు వ్రాశారు ("I have no objection to your dedicating your work to me provided that you do not mention anywhere that the dedication is with my permission for I do... ". ఫిబ్రవరి 14 వ తేదీ 1928 సంవత్సరములో ఈ గ్రంథాన్ని విజ్ఞానచంద్రికామండలివారు ప్రచురించిన న గ్రంథమాలలో 36 వ పుస్తకముగా ప్రచురించబడింది. ఆంధ్రగ్రంధాలయ ముద్రాక్షరశాలలోముద్రించబడింది.
పరిశావారిపాలెం
పిన్ కోడ్ నం. 522 329.
"పరిశావారిపాలెం" గుంటూరు జిల్లా, నగరం మండలానికి చెందిన గ్రామం. పిన్ కోడ్ నం. 522 329., ఎస్.టి.డి.కోడ్ = 08643. 
ఈ గ్రామం సిరిపూడి గ్రామానికి శివారు గ్రామం.
ఈ గ్రామములో రు. 6.5 లక్షలతో నిర్మించిన పాఠశాల భవనానికి 204, ఆగస్టు-5న ప్రారంభోత్సవం చేసారు. [1]
[1] ఈనాడు గుంటూరు/రేపల్లె; 2014, ఆగస్టు-6; 2 వ పేజీ.
తెలుగు కావ్యములు (పుస్తకం)
తెలుగు కావ్యములు మదిన సుభద్రయ్యమ్మ 1893 సంవత్సరంలో రచించిన పుస్తకం. దీనిని కవయిత్రి మేనల్లుళ్లయిన శ్రీ రాజా గోడె నారాయణ గజపతి రాయనింగారు సి. ఐ. ఇ. వారివల్ల ఎడిట్ చేయబడి శ్రీ పరవస్తు శ్రీనివాస భట్టనాధాచార్యులయ్యవారలుంగారిచే విశాఖపట్టణమున ఆర్యవర ముద్రాశాలలో అచ్చువేసి ప్రకటింపంబడెను.
సన్ డూంగ్ కేవ్
సన్ డూంగ్ కేవ్ ([[వియత్నాం లోని "హేంగ్ సన్ డూంగ్", "మౌంటెన్ రివర్ కేవ్" ) ప్రపంచంలోనే అతి పొడవైన గుహ. దీనిలో నదులు , కొండలు, చెట్లు జీవరాశులు వంటివి ఉంటాయి. ఇది వియత్నాం సరిహద్దులో లావోస్ ప్రాంతంలో గలదు. దీనిలో పెద్దదైన భూగర్భ నది కలిగి ఉన్నది.ఇది సున్నపురాతితో తయారైనది.
సన్ డూగ్ కేవ్ 1991 లో స్థానిక వ్యక్తి అయిన "హో ఖాన్న్" చే కనుగొనబడినది. గాలి యొక్క భయంకర శబ్దాలు, నదీ ప్రవాహాల గర్జనల తో కూడుకున్నదైనందున ఈ గుహ లోనికి వెళ్ళుటకు స్థానికులు వెనుకడుగు వేసేవారు. 2009 లో బ్రిటిష్ కేవ్ రీసెర్చ్ అసోసియేషన్ నుండి వచ్చిన శాస్త్రవేత్తల బృందం సందర్శనతో ఈ గుహ అంతర్జాతీయ ఖ్యాతినార్జించింది. ఈ సంస్థకు "హోవర్డ్ మరియు డెబ్ లింబెర్ట్" లు నాయకత్వం వహించారు. 2009 ఏప్రిల్ 10 నుండి 14 ల మధ్య ఫోంగ్ న్హా-కె బేంగ్ లో ఒక సర్వే నిర్వహించారు. వారు ఎత్తు గల కాల్సైట్ గోడను చూసారు. ఈ గోడను "గ్రేట్ వాల్ ఆఫ్ వియాత్నాం" గా పిలుస్తారు.
వీరు చేసిన సర్వేలో ఇది 5 కిలోమీటర్ల పొడవు, 650 అడుగుల ఎత్తు, 490 అడుగుల వెడల్పు ఉందని తేలింది. ఇప్పటివరకు పొడవైన గుహగా పేరున్న మలేషియా లోని "డీర్ కేప్" ను ప్రక్కకు నెట్టి ప్రపంచ ప్రసిద్ధి గాంచింది.
ఈ గుహ వియత్నాంలో గల అతిపెద్ద గుహగా గుర్తింపబడిన "ఫోంగ్ న్హా గుహ" కన్న ఐదు రెట్లు పెద్దదిగా గుర్తించారు. ఈ గుహలో అతి పెద్ద ఛాంబర్ 5 కి.మీ పొడవు,200 మీ. ఎత్తు 150 మీటర్ల వెడల్పు కలిగి యుంటుంది. ఈ కొలతలతో ఇది [[మలేసియా]]లో గల అతి పెద్ద గుహగా గుర్తింపబడిన [[డీర్ కేవ్]]ను అధిగమించి ప్రపంచంలో అతి పెద్ద గుహగా నిలిచింది. ఈ గుహ 2009 నుండి దేశ దేశాల వారు అధ్యయనం చేస్తూనే ఉన్నారు.ఇంకా మొత్తం ఎంత పొడవుందో కచ్చితంగా తెలియరాలేదు. దీంట్లోకి దిగడం మామూలు విషయం కాదు. సూర్యకాంతి ముందు భాగంలోనే పడుతుంది. తర్వాతంతా చిమ్మ చీకటి. లోపల పెద్ద పెద్ద కొండలు 40 అడుగుల ఎత్తుండేవి ఉంటాయి.అడుగు భాగం మొత్తం ఒక నది ప్రవహిస్తూ ఉంటుంది. అందులోజలచరాలుంటాయి. ప్రాణాలకు తెగించే సాహసికులు తాళ్ళు, టార్చెలైట్లతో లోపలికి వెళ్తారు. ఈ గుహలో 70 అడుగుల ఎత్తైన స్టాల్గమైట్ లతో కూడిన గోడ ఉంది.
2013 మొదట్లో మొదటిసారి పర్యాటకుల బృందం అధ్యయనం కోసం ప్రతి ఒక్కరు US$3,000 ఖర్చుతో వెళ్లారు. తర్వాత పర్యాటక అధ్యయనాల కోసం పథకాలు రచించబడినవి.
[[వర్గం:Caves of Vietnam]]
[[వర్గం:Geography of Quang Binh Province]]
[[వర్గం:2009 in Vietnam]]
[[వర్గం:గుహలు]]
[[వర్గం:ప్రపంచ పర్యాటక ప్రదేశాలు]]
నాంచారెడ్డిపాలెం
"నాంచారెడ్డిపాలెం" ప్రకాశం జిల్లా సంతనూతలపాడు మండలానికి చెందిన గ్రామము. పిన్ కోడ్ నం. 523 225., ఎస్.టి.డి.కోడ్ = 08592.
ఈ గ్రామం పేర్నమిట్ట గ్రామ పంచాయతీ పరిధిలోని గ్రామం.
ఈ గ్రామములో 2014, ఆగస్టు-1, శ్రావణ శుక్రవారం నాడు, మహాలక్ష్మమ్మకు, 3వ తేదీ ఆదివారం నాడు మారెమ్మకు, గ్రామ దేవత పోలేరమ్మకు, 5వతేదీ మంగళవారం నాడు, ప్రత్యేకపూజలు నిర్వహించారు. పొంగళ్ళు పెట్టుకుని ప్రత్యేకంగా మొక్కులు తీర్చుకున్నారు. ఈ కార్యక్రమాలలో భక్తులు అధికసంఖ్యలో పాల్గొన్నారు. [1]
[1] ఈనాడు ప్రకాశం/సంతనూతలపాడు; 2014, ఆగస్టు-6; 1వపేజీ.
చిలకమర్తి లక్ష్మీనరసింహం స్వీయచరిత్ర
చిలకమర్తి లక్ష్మీనరసింహం (1867 - 1946) ప్రముఖ కవి, రచయిత, నాటక కర్త, పాత్రికేయుడు, సంఘ సంస్కరణవాది, విద్యావేత్త. 19వ శతాబ్దం చివర, 20వ శతాబ్దం ఆరంభ కాలంలో తెలుగు సాహిత్యం అభివృద్ధికి, తెలుగు నాట ఆధునిక భావాల వికాసానికి పట్టుకొమ్మలైన మహామహులలో చిలకమర్తి ఒకడు. ఇరవైరెండేళ్ళ వయస్సప్పుడు ఆయన రచించిన గయోపాఖ్యానం అనే నాటకం ప్రతులు లక్షకి పైబడి అమ్ముడుపోవటమనేది తెలుగు సాహిత్య చరిత్రలో కనీ, వినీ, ఎరగని విషయం. ఆయన స్వీయచరిత్ర ఈ గ్రంథం. ఈ పుస్తకంలోని విషయాలను ఇటీవల కాలంలో కూడా ఉన్నత పాఠశాల విద్యార్థులకు పాఠ్యాంశంగా పెట్టారు.
నానకు చరిత్ర
నానకు చరిత్ర చిలకమర్తి లక్ష్మీనరసింహం రచించిన గురు నానక్ జీవితచరిత్ర గ్రంథం. దీనిని మట్టే సుబ్బారావు, రాజమండ్రి 1920 సంవత్సరంలో ప్రచురించారు.
"హిందూస్థానమున వాయువ్యదిగ్భాగమందు పూర్వము నుండియు సుప్రసిద్ధమగు పాంచాల మను దేశము గలదు. అది ప్రస్తుతము పంజాబుదేశమను పేర వ్యవహరింప బడచున్నది. ఆదేశమునందు లాహోరు ముఖ్యపట్టణము. ఆ నగరమునకు సమీపమున "టాల్వెండి" యను పల్లె యొకటికలదు. నానకు "టాల్వెండి" గ్రామమందు క్రీ.శ. 1468 వ సంవత్సరమున జన్మించెను. నానకు సీకుమతమును స్థాపించిన మహాత్ముడు. జనులు సనాతనము లగు నుత్తమధర్మముల విడచి దురాచారములే సదాచారముగ భావించి భ్రష్టులగుచుండ జూచి జాలినొంది కేవల లోకోపకార పరాయణుడై నానకు పరమార్థ మెఱుగక గతాను గతిగముగ నథోగతిపాలగుచుండిన తోడిజనుల నుద్ధరించుటకు మంచిదారింజూపిన మహానుభావు డగుటచే నాతనిచరిత్రము నెల్లవారు జదువదగినదని వ్రాయబూనితిని." అని పుస్తకంలో గ్రంథకర్త పేర్కొన్నాడు.
ఉమ్మెత్తల లక్ష్మీనరసింహమూర్తి
"'ఉమ్మెత్తల లక్ష్మీనరసింహమూర్తి"' మహబూబ్ నగర్ జిల్లా వనపర్తికి చెందిన కవి, కథా రచయిత. ఇంటి పేరు "ఉమ్మెత్తల ' తో నే జిల్లాలో ప్రాచుర్యం పొందిన కవి. "సాహిత్య వేదిక " ను స్థాపించి, పలు సాహిత్య కార్యక్రమాలను నిర్వహించారు. "సాహిత్య దుందుభి " పేరుతో పత్రికను నడిపారు. పోల్కంపల్లి శాంతాదేవి కథలపై పరిశోధన చేసి ఎం. ఫిల్., పట్టాను పొందారు. వీరు రచించిన పలు కథలు, కవితలు వివిధ పత్రికలలో ముద్రించబడ్డాయి.
ఒక చరిత్ర కొన్ని నిజాలు (పుస్తకం)
ఒక చరిత్ర కొన్ని నిజాలు, ప్రముఖ రాజకీయ నాయకుడు దగ్గుబాటి వెంకటేశ్వరరావు రచించిన పుస్తకము. ఇతను తన రాజకీయ అనుభవాలను ప్రజలకు వివరించే ప్రయత్నంలో ఈ పుస్తకం రాసాడు. ఇతను భారత రాజకీయాలలో తనదైన ముద్ర వేసిన నందమూరి తారక రామారావుకు అల్లుడు. రామారావు కుమార్తె మరియు ప్రముఖ రాజకీయనాయకురాలు అయిన దగ్గుబాటి పురంధేశ్వరిని వివాహం చేసుకున్నాడు.
ఈ పుస్తకంలోని కొన్ని విశేషాలు.
స్వర్ణ దీర్ఘచతురస్రం
జ్యామితి లో "స్వర్ణ దీర్ఘచతురస్రం" అనగా దాని పొడవు వెడల్పులు స్వర్ణ నిష్పత్తి అనగా formula_1 లేదా formula_2 (గ్రీకు అక్షరం ఫై) కలిగియుండే దీర్ఘ చతురస్రం.ఇందులో formula_3 విలువ సుమారు 1.618 ఉంటుంది.
ఈ స్వర్ణ దీర్ఘచతురస్రాన్ని నాలుగు సోపానాలలో సులువుగా గీయవచ్చును.ఈ ఆకారం యొక్క ముఖ్య లక్షణమేమంటే ఈ పటంలో చతురస్రాన్ని తొలగిస్తే మిగిలిన ఆకారం యొక్క పొడవు,వెడల్పుల నిష్పత్తి కూడా స్వర్ణ నిష్పత్తి అవుతుంది. అదికూడా ఒక స్వర్ణ దీర్ఘ చతురస్రం అవుతుంది. ఈ విధంగా యేర్పడిన స్వర్ణ దీర్ఘ చతురస్రాలలో గల చతురస్రాలను అనంతమైన సార్లు తొలగించినప్పటికీ యేర్పడే ఆకారం కూడా ఒక స్వర్ణ దీర్ఘచతురస్రమే అవుతుంది. చతురస్రాల యొక్క శీర్షములను అనంతంగా కలుపుతూ పోతే యేర్పడే ఆకారం ఒక "గోల్డెన్ స్పైరల్" ఆకారాన్ని సంతరించుకుంటుంది.
According to astrophysicist and mathematics popularizer Mario Livio, since the publication of Luca Pacioli's "Divina Proportione" in 1509, when "with Pacioli's book, the Golden Ratio started to become available to artists in theoretical treatises that were not overly mathematical, that they could actually use," many artists and architects have been fascinated by the presumption that the golden rectangle is considered aesthetically pleasing. The proportions of the golden rectangle have been observed in works predating Pacioli's publication.
స్వర్ణ రాంబస్
జ్యామితిలో "స్వర్ణ రాంబశ్' అనగా దాని కర్ణము ల నిష్పత్తి స్వర్ణ నిష్పత్తి అయి ఉండాలి. అనగా formula_1, ఇచట formula_2 అనునది స్వర్ణ నిష్పత్తి.
ఇందులో రెండు కుంభాకార " స్వర్ణ రాంబోహైడ్రా"లు, ఒందులో ఒకటి ఆరు స్వర్ణ రాంబస్ లతో ట్రైగోనల్ ట్రెపీజోహైడ్రన్గానూ,రెండవది ఒక సమఘనం దాని కర్ణం విస్తరించబడి ఉన్నట్లు కలదానితోనూ నిర్మించబడతాయి.దీనిని "అల్ప స్వర్న రాంబోహెడ్రన్ "గా కూడా పిలుస్తారు.
వేరొకటి రాంబిక్ ట్రయకోటహెడ్రన్.ఇది 30 స్వర్ణ రాంబస్ ముఖాలతో తయారవుతుంది.శీర్షాల చుట్టూ ప్రతి 3 మరియు 5 స్థాలలో క్రమంగా మారుతూ ఉంటుంది. రాంబిక్ ట్రయకోటహెడ్రన్లో డైహెడ్రల్ కోణం (రెండు ఆసన్న రాంబస్ ల మధ్య) 144° ఉంటుంది. ఇది స్వర్ణ త్రిభుజాలు రెంటింటి యొక్క చిన్న భుజాలతో తయారవుతుంది.
The nonconvex rhombic hexecontahedron can be constructed by 20 "acute golden rhombohedron". It also represents a stellation of the rhombic triacontahedron.
The internal angles of the rhombus are
The edge length of the golden rhombus with short diagonal formula_5 is
A golden rhombus with unit edge length has diagonal lengths
ప్రపంచ గిరిజన దినోత్సవం
ప్రపంచ గిరిజన దినోత్సవంను ప్రతి సంవత్సరం ఐక్యరాజ్యసమితి గుర్తించిన ఆగస్టు 9న జరుపుకుంటారు.
ప్రపంచంలోని గిరిజనుల సాధన బాధకాలు తెలియజేయమని ఐక్యరాజ్యసమితి 1982లో కమిషన్‌ను ఏర్పాటు చేసింది. ప్రపంచవ్యాప్తంగా 5,000 తెగలు, 37 కోట్ల గిరిజనుల జనాభాను గుర్తించి, 1994 ఆగస్టు 9వ తేదీన ఈ కమిషన్ ఐక్యరాజ్యసమితికి గిరిజనులకు సంబంధించి ఒక నివేదికను అందించింది. 1996లో ఐక్యరాజ్యసమితి గిరిజనుల హక్కులపై ముఖ్యమైన తీర్మానం చేసింది. ఐక్యరాజ్యసమితి గిరిజనులకు స్వయం పరిపాలన హక్కు, సంస్కృతి, భాష, సాంప్రదాయాలను కాపాడే హక్కు, ఇతర ప్రజలు ఆక్రమించుకున్న భూములను తిరిగి స్వాధీన పరుచుకొనే హక్కు, సంఘ నిర్మాణం చేసుకునే హక్కు, భూమిని, ప్రకృతి వనరులను స్వయంగా నిర్మించుకునే హక్కు, భూమిపై గిరిజన తెగల యాజమాన్యం పోకుండా చూసే చట్టాలను చేయవలసిందిగా ప్రభుత్వాలను కోరే హక్కు, చట్టాల రూపకల్పనలో గిరిజన తెగలకు తగు ప్రాతినిధ్యము కల్పించే హక్కు, ప్రభుత్వాల నుండి రాయితీలు పొందే హక్కు, ఐక్యరాజ్యసమితిలో గిరిజన తెగలకు సభ్యత్వం కలిగియుండే హక్కు, వివిధ దేశాలలో గిరిజన తెగలపై సాగుతున్న హింసాకాండను నిలిపివేయుట వంటి హక్కులను పొందుపరచి చర్యను ప్రవేశపెట్టి, తీర్మానం చేసింది. 1997 సెప్టెంబరులో దీనిపై ఓటింగ్ పెట్టగా, 143 దేశాలు అనుకూలంగా ఓటింగ్ వేయగా, 4 దేశాలు వ్యతిరేకంగా, 11 దేశాలు తటస్థంగా ఓటింగ్‌లో పాల్గొన్నాయి.
2011 జనాభా లెక్కల ప్రకారం భారతదేశ జనాభాలో 8.2% అనగా 8.44 కోట్ల గిరిజన జనాభా ఉంది. ఈ జనాభాలో 461 రకాల గిరిజన తెగలు ఉండగా, 92% వరకు అటవీ ప్రాంతాలలో వ్యవసాయం, వేట, అటవీ ఉత్పత్తులపైనే ఆధారపడి జీవిస్తున్నారు.
ప్రపంచ పిల్లుల దినోత్సవం
ప్రపంచ పిల్లుల దినోత్సవంను ప్రతి సంవత్సరం ఆగస్టు 8న "ఇంటర్నేషనల్ ఫండ్ ఫర్ యానిమల్ వెల్ఫేర్" (అమెరికా) అనే జీవకారుణ్య స్వచ్ఛంద సంస్థ 2002 నుండి నిర్వహిస్తుంది.
సాక్షి ఫన్‌డే ఆదివారం - ఆగస్టు 3, 2014
సిరిపురము
స్తలపురణము -సిరిపురము 
వికారాబాద్కు 30కిమి దూరమున వాయువ్య ములకు సిరిపురము అనే గ్రామము గలదు .5000 జనాభా గల ఎచట అన్ని వర్ణముల వారు యున్నారు వీరి 
వృత్తి వ్యవసాయమే ఆధారముగా గలిగి పంటలు పండించుటలో గొప్ప నిపుణులు గలరు .రెడ్డి కుటుంబములు గలవు వీరి పూర్వులు మర్రిగూడ నుండి వేల్మేలు గ్రామములో నివసిన్చ్చుచున్దిరి .అచట వారికీ అనుకూలంగా లేనందున మర్రి గూడా నుండి వెల్మెల గ్రామంలో నివసిన్చ్చుచున్దిరి .ఈ కుటుంబము నుండి ధర్మారెడ్డి -ధర్మపత్ని బుచ్చంమతో సిరిపురం గ్రామమునకు వచ్చి ఎచ్చట అనుకూలంగా యున్నదని నివాసము చేయుటకు నిర్ణయించిరి. వెల్మెల గ్రామము వదిలి సిరిపురము నివాసము చేసుకొని యుండిరి .వల్మేలలో తమ కుటుంబం నకు గల వంటసమనుతో సహా వ్యవసాయమే పనిముట్లు బండిపై వేసుకొని సిరిపురంనకు వచ్చుచుండిరి .దారిలో బండల గంగారం, మండలం "కొండాపురం, జిల్లా మెదక్ .దానికి రెండు కిలో మీటర్ల దురాన పాత గంగారం అని వున్నది .ఎచ్చట నుండి దండు బట ఆకలమున వున్నట్లు తెలుస్తున్నది .ఆ ప్రాంతము మామిడితోటలు ఇతర చెట్లచే చల్లని వాతావరణము వున్నంద్హున అక్కడ బండ్లను వదిలి విశ్రాంతి కొంతసేపు తీసుకోని తిరిగి ప్రయాణమునకు సిధ్హముకగ బండ్లను ఎడ్లు గుంజడం కష్టతరముగా వుంది కథల లేవు .అందరికి వినవచ్చినతులుగా నను విరబద్రుడు మీతో తీసుకెల్లండి అన్నట్లు ధ్వని రాగానే అందరు ఆచర్యపడి ఓ విరబద్ర మేము గ్రామమునకు పూయిన్ తరువాత అందరితో ఆలోచించి తిసుకుపోగాలవని తెలుపగా బండ్లు కదిలినవి ి. చాల సంతోషము చేత సిరిపురము వెడలి అక్కడయున్న గ్రామస్తులందరికీ తెలిపిరి .గ్రమస్తులన్ధరుఒప్పుకొని వ్రుధంగా వద్హయ్ములతో బజనలతో గంగరమునకు వెళ్లి అచట ఉన్న విరబద్ర స్వామితో పటు పదిరెండు స్తంబాలను నేక్కిన్చ్చుకొని సిరిపురము వచ్చి గ్రామమున ఈశాన్య బాగామునంద్హు మందిరము నిర్మాణము చేసి విరబద్ర స్వామిని ప్రతిష్ఠించి పూజలు చేసిరి .అక్కడి నుండి స్వామి వారి మహోస్తావము బక్తుల కోరికలు నెరవేర్చట ఏది కోరిన అది తీర్చట జరుగుతున్నద్హున అనేక భక్తులు స్వామి వారిని కోలుచుకోనుతకు పలు ప్రాంతాలనుండి వచ్చుచుండిరి .
మేడవరము సుబ్రహ్మణ్యశాస్త్రి
మేడవరము సుబ్రహ్మణ్యశాస్త్రి సంస్కృతాంధ్రాలలో గొప్ప పండితుడిగా పేరుగాంచిన వ్యక్తి.
శాస్త్రిగారు 1885లో నెల్లూరుజిల్లా దర్శితాలూకా (ప్రస్తుతం ప్రకాశంజిల్లా దొనకొండమండలంలో ఉన్న) పోలేపల్లి గ్రామంలో అన్నపూర్ణమ్మ,కోటయ్య దంపతులకు జన్మించాడు. ఋగ్వేది. ఆశ్వలాయన సూత్రము, కామకాయన విశ్వామిత్రస గోత్రజుడు. వైదిక బ్రాహ్మణ శాఖకు చెందినవాడు. ఇతడు మొదట తిరుపతి, గుంటూరు జిల్లా కొల్లూరు మొదలైన చోట్ల కావ్యాలు నేర్చుకుని, ఆ తరువాత గోదావరి జిల్లా కాకరపఱ్ఱు గ్రామంలో ఉన్న వేదుల సత్యనారాయణశాస్త్రి వద్ద కావ్య, నాటక, అలంకార, సాహిత్య గ్రంథాలు చదువుకున్నాడు. మంత్రశాస్త్రము, జ్యోతిష్యశాస్త్రాలలో పాండిత్యం సంపాదించాడు. తన జీవితకాలంలో ఎక్కువభాగము కర్నూలు జిల్లా ఆళ్లగడ్డలోను, అనంతపురం, కడప జిల్లాలలోనూ నివసించినందువల్ల ఇతడిని రాయలసీమవాసిగా గుర్తిస్తున్నారు. ఇతడు మూడువందలకు పైగా శిష్యులకు ఆధ్యాత్మిక విద్యను నేర్పాడు. నిరతాన్నదానము చేసేవాడు. ఇతడు గద్యాలకు వెళ్లి అక్కడి మహారాజాతో చండీయాగము చేయించాడు. దైవోపాసనతో సంతానము లేనివారికి సంతానము కలిగేటట్లు చేశాడు. తన మంత్ర శక్తులతో గ్రామాలలో మశూచి మొదలైన బాధలనుండి విముక్తి గావించాడు. శీతలాయంత్ర ప్రతిష్ఠాపన, అష్టదిగ్బంధనాలు చేసి గ్రామాలను కాపాడుతూ, అకాల మరణాలు సంభవించకుండా, శిశువృద్ధి కలిగేటట్లు, పాడిపంటలతో తులతూగేట్లు చేశాడు.
ఇతడి శిష్యులలో గాడేపల్లి వీరరాఘవశాస్త్రి, మద్దులపల్లి వేంకట సుబ్రహ్మణ్యశర్మ ప్రముఖులు. జీవితకాలమంతా సాహిత్యసేవలో గడిపిన ఇతడు 1960, మే 22న మరణించాడు.
గీతాంజలి (2014 సినిమా)
గీతాంజలి 2014 ఆగస్టు 8న విడుదలైన తెలుగు సినిమా. ప్రముఖ హాస్య నటుడు శ్రీనివాస్ రెడ్డి ఈ చిత్రం ద్వారా కథానాయకుడిగా పరిచయమయ్యాడు.
దిల్ రాజుకు కథ చెప్పి సినీ దర్శకుడిగా మారాలి అనె లక్క్ష్యాంతొ నందిగామ నుంచి శ్రీనివాస్‌రెడ్డి హైదరాబాదు చేరుకుంటాడు. తన మిత్రుడు మధుతో కలిసి చవకగా వస్తుందన్న ఆశతో ఓ శ్మశానానికి సమీపంలోని ఓ ఫ్లాట్‌లో నివాస్ అద్దెకు దిగుతారు. అంతకుముందు అదే ఫ్లాట్‌లో ఆత్మహత్యకు పాల్పడిన ఓ యువతి దెయ్యంగా మారి తిరుగుతూ ఉంటుంది. నందిగామ నుంచి హైదరాబాదు ప్రయాణంలో ఇష్టపడిన అంజలి అనే అమ్మాయి తరచుగా ఆ ఫ్లాట్‌కు వస్తూ ఉంటుంది.
దిల్‌రాజు క్రియేటివ్ టీమ్ అని చెప్పిశ్రీనివాస్‌ను సత్యం రాజేశ్, జబర్ధస్త్ శంకర్‌లు బురిడీ కొట్టించి ఆ ఫ్లాట్‌లో చేరుతారు. అలా ఫ్లాట్‌లో చేరిన వారికి దెయ్యం రూపంలో ఎదురైన అనుభావాలేమిటి? శ్రీనివాస్‌రెడ్డి తన లక్ష్యాన్ని చేరుకున్నాడా? అంజలికి ఆఫ్లాట్‌కు సంబంధమేమిటి? ఆ ఫ్లాట్‌లో యువతి ఆత్మహత్య ఎందుకు చేసుకుంది? ఆఫ్లాట్‌లో నిజంగా దెయ్యం ఉందా? అనే ప్రశ్నలకు కామెడీ టచ్ చేసి హారర్ రూపంలో అందించిన సమాధానమే ’గీతాంజలి’.
ఎల్లంపల్లె
"ఎల్లంపల్లె" కడప జిల్లా మైదుకూరు మండలానికి చెందిన గ్రామం. పిన్ కోడ్ నం 516 173., ఎస్.టి.డి.కోడ్ నం. 08564.
ఎల్లంపల్లె గ్రామ సమీపంలోని గగ్గితిప్ప వద్ద పొలాలలో పురాతన శాసనాలు, శిల్పాలు బయటపడినవి. ఎల్లంపల్లె సమీపంలోని "పేరనిపాడు" రాజధానిగా, క్రీ.శ. 1428లో సంబెట పిన్నయదేవ మహారాజు శాసనాలు వేయించారని చరిత్రకారులు, తెలుగు భాషోద్యమ సమాఖ్యకు చెందిన తవ్వా ఓబుల్ రెడ్డి వీటి వెలికితీత సమయంలో అభిప్రాయపడ్డారు. విజయనగర సామ్రాజ్యాన్ని రెండవ దేవరాయలు పరిపాలిస్తున్న కాలంలో సంబెట పిన్నయదేవ మహారాజు విజయనగర సామంతునిగా ఈ ప్రాంతంలో కోట నిర్మించారు. కోట, పేట కట్టి రాజ్యం చేశాడు. పేట నిర్మాణంలో సైన్యాధ్యక్షుడు హెగ్గడన్న ప్రధాన భూమిక వహించాడు. పిన్నయదేవ మహారాజు అనంతరం రాజ్యాన్ని ఆయన కుమారుడు సంబెట శివరాజు పరిపాలించాడు. ఆయన పరిపాలనా కాలంలో ఈ ప్రాంతంలో అనేక దేవాలయాలు నిర్మించాడు. అస్తవ్యస్త పరిస్థితులు దన్నుగా సామ్రాజ్యంపై శివరాజు తిరుగుబాటు చేశాడు. అప్పటి విజయనగర చక్రవర్తి సాళువ వీరనరసింహరాయలు ఫిరంగులతో కోటను కూల్చి, తిరుగుబాటును అణచివేసి పేరనిపాడు సామంత రాజ్యాన్ని సామ్రాజ్యంలోకి కలిపేసుకున్నాడు. అప్పటినుంచీ సామ్రాజ్య పతనం వరకూ విజయనగర చక్రవర్తులు నేరుగా ఈ ప్రాంతాన్ని పరిపాలించారు.ఎల్లంపల్లి సమీపంలో సంబెట పిన్నయదేవ మహారాజు వారసుడైన సంబెట శివరాజు నిర్మించిన తిరుమలనాథ ఆలయం ఉంది. క్రీ.శ.1503లో సంబెట శివరాజు యల్లంపల్లికి ఈశాన్యదిశలోని గుట్టపై శ్రీదేవి, భూదేవి సమేత తిరుమలనాథ స్వామి ఆలయాన్ని తూర్పు అభిముఖంగా నిర్మించి, గుట్టకు పడమర నుంచి తన కోటలోంచి దేవాలయానికి వెళ్ళేందుకు వీలుగా మెట్లు ఏర్పాటుచేశాడు. తిరుగుబాటు విఫలమై శివరాజు రాజ్యభ్రష్టుడు అయ్యాకా విజయనగర సామ్రాజ్య పాలనలో శ్రీకృష్ణదేవరాయలు తిరుమలనాథ ఆలయం కైంకర్యం కోసం మాన్యంగా సమీపంలోని గడ్డంవారిపల్లె గ్రామాన్ని దానమిచ్చాడు. శతాబ్దాల అనంతరం చారిత్రక ప్రసిద్ధి కలిగివుండీ, నిర్లక్ష్యానికి గురైన ఈ ఆలయాన్ని ఇటీవల సోమా తిరుమల కొండయ్య జీర్ణోద్ధరణ చేశాడు. సంక్రాంతికి వైభవంగా వేడుక చేసి, స్వామిని ఆలయం చుట్టుపక్కల గ్రామాల్లో గ్రామోత్సవంగా ఊరేగింపు చేస్తారు.
మండపం(తోటపల్లిగూడూరు)
"మండపం" నెల్లూరు జిల్లా తోటపల్లిగూడూరు మండలానికి చెందిన గ్రామం. పిన్ కోడ్ నం 524 311., ఎస్.టి.డి.కోడ్ నం. 0861.
శ్రీ విఠలేశ్వరస్వామివారి ఆలయం:- ఈ ఆలయం, మండపం పంచాయతీ పరిధిలోని సాలిపేట గ్రామంలో ఉంది. [1]
[1] ఈనాడు నెల్లూరు; 2014, ఆగస్టు-7; 11వపేజీ.
వాణీ కపూర్
వాణీ కపూర్ ఒక భారతీయ సినీ నటి. తెలుగులో ఆహా కళ్యాణం చిత్రంలో నటించింది.
గోల్డెన్ గేట్
గోల్డెన్ గేట్ అనగా ఉత్తర అమెరికా జలసంధి, అది శాన్ ఫ్రాన్సిస్కో అఖాతం నుంచి పసిఫిక్ మహాసముద్రమును కలుపుతుంది. శాన్ ఫ్రాన్సిస్కో ద్వీపకల్పం మరియు మారిన్ ద్వీపకల్పముల యొక్క అగ్రముల ద్వారా ఇది నిర్వచించబడింది. 1937లో దీనిపై ప్రపంచ ప్రఖ్యాతి గాంచిన గోల్డెన్ గేట్ వంతెన నిర్మించబడింది.
సముద్ర మట్టం అనేక వందల అడుగుల తక్కువగా ఉన్న హిమయుగం చివరి సమయంలో హిమనీనద శాక్రమెంటో నది మరియు సాన్ జోక్యూయిన్ నది జలాలు మహాసముద్రంలోకి వాటి మార్గంలో పోతూ రాతిమట్టానికి శుభ్రపరుస్తూ ఒక లోతైన ఛానల్ ఏర్పరచాయి. ఈ జలసంధి దాని యొక్క లోతు వలన మరియు పసిఫిక్ మహాసముద్రం నుండి వచ్చే శక్తివంతమైన అలల ప్రవాహాల వలన నేడు బాగా ప్రసిద్ధి చెందింది. దీని యొక్క నీటిలో అనేక సుడిగుండాలు ఏర్పడుతుంటాయి. దీని యొక్క బలమైన ప్రవాహాలు, రాతి దిబ్బలు మరియు పొగమంచు కారణంగా గోల్డెన్ గేట్ సైట్ నందు 100 కు పైగా నౌకా భంగాలు జరిగాయి.
గోల్డెన్ గేట్ తరచుగా ముఖ్యంగా వేసవిలో పొగమంచుతో కప్పబడి ఉంటుంది.
గోల్డెన్ గేట్ వంతెన అనేది పసిఫిక్ సముద్రంలోని శాన్ ఫ్రాన్సిస్కో అఖాతం ప్రారంభం గోల్డెన్ గేట్‌పై నిర్మించిన ఒక గొలుసు వంతెన. U.S. రూట్ 101 మరియు కాలిఫోర్నియా స్టేట్ రూట్ 1ల్లో భాగంగా ఉన్న, ఇది శాన్ ఫ్రాన్సిస్కో ద్వీపకల్పంలోని ఉత్తర కొనపై ఉన్న శాన్ ఫ్రాన్సిస్కో నగరాన్ని మారిన్ కౌంటీతో కలుపుతుంది. గోల్డెన్ గేట్ వంతెన అనేది 1937లో ఇది పూర్తి అయిన సమయానికి ప్రపంచంలోని పొడవైన గొలుసు వంతెన పరిధిగా పేరు గాంచింది మరియు కాలిఫోర్నియా, శాన్ ఫ్రాన్సిస్కో మరియు సంయుక్త రాష్ట్రాల్లోని అంతర్జాతీయంగా గుర్తించబడిన చిహ్నాల్లో ఒకటిగా ఖ్యాతి గడించింది. ఇది పూర్తి అయిన తర్వాత దీని పరిధి పొడవును ఎనిమిది ఇతర వంతెనలు అధిగమించినప్పటికీ, ఇది ఇప్పటికీ న్యూయార్క్ సిటీలోని వెరాజానో-నేరోస్ వంతెన తర్వాత సంయుక్త రాష్ట్రాల్లో రెండవ పొడవైన గొలుసు వంతెన ప్రధాన పరిధిగా గుర్తించబడింది. దీనిని అమెరికన్ సొసైటీ ఆఫ్ సివిల్ ఇంజినీర్స్ ఆధునిక ప్రపంచ వింతలలో ఒకటిగా పేర్కొంది. ఫ్రోమెర్స్ పర్యాటక బృందం గోల్డెన్ గేట్ వంతెనను "ప్రపంచంలోని అత్యంత సుందరమైన, ఎక్కువగా ఫోటోలు తీసే వంతెన"గా పేర్కొన్నారు (అయితే ఫ్రోమెర్స్ ఇంగ్లండ్, లండన్‌లోని టవర్ వంతెనను కూడా అత్యధికంగా ఫోటోలు తీసే ప్రాంతంగా పేర్కొన్నారు).
గోల్డెన్ గేట్ వంతెన
చేబ్రోలు సరస్వతీదేవి
కవి కలహంసి బిరుదాంకితురాలైన చేబ్రోలు సరస్వతీదేవి తెలుగు కవయిత్రి. ఈమె రచించిన సరస్వతీ శతకము శ్రీపాద కృష్ణమూర్తిశాస్త్రి, చెళ్ళపిళ్ల వెంకటశాస్త్రి, చిలకమర్తి లక్ష్మీనరసింహం వంటి రచయితల మన్ననలు పొందినది. మద్రాసు విశ్వవిద్యాలయంలో ఇంటర్మీడియట్ క్లాసుకు పాఠ్యగ్రంథంగా ఎన్నుకొనబడింది. ఉత్తరకాండకు తొలిపలుకు రాస్తూ దివాకర్ల వేంకటావధాని ఆమె రచన ధారాళమై, భావనిర్భరమై, ఔచిత్య శోభితమై, నిర్దుష్టమై, అత్యంత హృద్యముగానున్నదని, మొల్ల, వెంగమాంబ కవితలతో సాటిగానున్నదని వ్రాసినారు.
ఈమె భర్త నూజివీడు జమీందారైన రాజా గోపాలమనాయుడు. ఈమెకు ముగ్గురు కుమారులు.
సరస్వతీదేవి సంస్కృతము, తెలుగు, ఇంగ్లీషు, హిందీ భాషలతో పాటు జ్యోతిషము కూడా అభ్యసించారు. ఈమె గురువు కందాడై కృష్ణమాచార్యులు, పంచకావ్యములు, నాటకాలంకారములు జ్ఞానసముపార్జన దృష్టితో బోధించేరని సుమిత్రాదేవి పేర్కొన్నారు.
ఈమె జటప్రోలు సంస్థానకవి వాజపేయాజుల రామసుబ్బరాయశాస్త్రి స్థాపించిన స్నేహలతా సంఘానికి ఉపాధ్యక్షురాలుగానూ, గృహలక్ష్మి మాసపత్రికకి ఉపసంపాదకురాలుగానూ పనిచేసింది.
జనమంచి వేంకట సుబ్రహ్మణ్యశర్మ
జనమంచి వేంకట సుబ్రహ్మణ్యశర్మ (నవంబరు 11, 1899 - నవంబరు 18, 1972) సంపన్న వైదిక బ్రాహ్మణ కుటుంబంలో 1899, నవంబరు 11 న అనంతపురం జిల్లా తాడిపత్రి తాలూకా గాండ్లపాడు గ్రామంలో జన్మించాడు. కాశ్యపస గోత్రోద్భవుడు. చిన్నతనంలోనే తండ్రిని కోల్పోయి కడపలో నివసిస్తున్న మాతామహుడు మామిళ్లపల్లి సీతారామయ్య పంచన చేరాడు. అనుముల వేంకట సుబ్బావధానుల వద్ద వేదవిద్య, ఋగ్యజుర్వేదాలలోని స్మార్తకర్మల పాఠాలను నేర్చుకున్నాడు. జనమంచి శేషాద్రిశర్మ వద్ద కావ్యపాఠములు చదివాడు. 1915లో కాశీలో వ్యాకరణశాస్త్రం అభ్యసించి 1916లో విజయనగరం సంస్కృతకళాశాలలో చదివాడు. 1918లో జనమంచి శేషాద్రిశర్మ దగ్గర జ్యోతిష్యశాస్త్రం నేర్చుకున్నాడు. 1923లో కలకత్తా సంస్కృత విద్యాపీఠం నిర్వహించిన కావ్యతీర్థ పరీక్షలోను, 1924లో పురాణతీర్థ పరీక్షలోను ఉత్తీర్ణుడయ్యాడు.1927లో మద్రాసు యూనివర్సిటీ నుండి విద్వాన్ పట్టాను పొందాడు. 1918లో కడప పురపాలక ఉన్నత పాఠశాలలో సహాయ ఉపాధ్యాయుడిగా చేరి 1960లో ప్రధాన ఆంధ్రోపాధ్యాయుడిగా పదవీవిరమణ చేశాడు. 1920 నుండి పంచాగం వ్రాసి ముద్రించడం ప్రారంభించాడు. సుమారు 40 సంవత్సరాలు ప్రతి యేటా పంచాంగాన్ని ప్రచురించాడు. త్రిస్కంద జ్యోతిషము, వ్యాకరణము, ధర్మశాస్త్ర కృషి జాతక ముహూర్త భాగాలలో ఇతనికి మంచి ప్రవేశం ఉంది.
ఇవి కాకుండా ఇంకా 10 శతకాలు, ఎన్నో దండకాలు వ్రాశాడు. ఎన్నో శతకాలను, గ్రంథాలను పరిష్కరించాడు.
చికాగో నగరోపన్యాసములు
చికాగో నగరోపన్యాసములు స్వామి వివేకానంద అమెరికా పర్యటనలో భాగంగా చికాగో నగరంలో చేసిన ప్రసంగాల తెలుగు అనువాద రచన.
వివేకానందుని జీవిత సంగ్రహముతో పాటు హిందూ మతానికి సంబంధించిన అనేక అపోహలను తొలగిస్తూ వారు చికాగోలో చేసిన ప్రసంగాల విషయవివరాలతో కూడిన పుస్తకమిది. 1863 లో జన్మించిన వీరు బాల్యములోనే సంగీత సాహిత్య చిత్రలేఖన నర్తనాదులలో కూడ ప్రవేశమున్నది.1893 సెప్టెంబరు 17 న చికాగోలో సర్వమతసభయందు చేసిన ప్రసంగము జగత్ప్రసిద్ధము.1900 వ సం. మాతృభూమి కి తిరిగివచ్చి మహాక్షేత్రముల సందర్శనము చేసి 1902 లోకేవలము 39 ఏండ్ల వయస్సులోనే పరమపదమునందిరి.ఈ ఉపన్యాసములలో ఆత్మకు శరీరసంబంధము , అన్యమతసహనము, భక్తి ముక్తి నిరూపణ, జన్మరాహిత్యము, జీవయాత్రకు సంబంధించిన ఎన్నో విషయములు చర్చించబడినవి. ప్రతిష్ఠాత్మకమైన శ్రీ రామకృష్ణ మఠము కొఱకై ఈ పుస్తకము వ్రాయబడినది.
జానకీ శపథం
ఆదిభట్ల నారాయణదాసు హరికథా పితామహునిగా సుప్రసిద్ధి పొందిన బహుముఖ ప్రజ్ఞాశాలి. ఆయన సంగీత, సాహిత్య, నృత్య కళలను మేళవించి హరికథ అన్న కొత్త ప్రక్రియను తయారుచేసిన సృజనశీలి. హరికథా సంప్రదాయం అవిచ్ఛిన్నంగా సాగుతూండడం ఆయన గొప్పదనానికి నిదర్శనం. సంగీత విద్వాంసునిగా ఆయన విజయనగర సంస్థానాధీశుని అభిమానాన్ని చూరగొన్నారు. నడుముకు పైపంచ బిగించి, గంధం పెట్టుకుని, మెడలో మాలవేసి హరికథను ప్రారంభిస్తూ "శంభో" అని నినదిస్తే చుట్టుపక్కల గ్రామాలకు ఆయన కంఠం వినవచ్చేదంటారు. నోబెల్ బహుమతి అందుకున్న బహుముఖ ప్రజ్ఞాశాలి రవీంద్రనాథ్ ఠాగూర్ వంటి ప్రముఖులు ఆదిభట్ల వారి అనితర సాధ్యమైన విస్తృత ప్రతిభకు ఆశ్చర్యపోయారు. ఆయన రచించిన పరిమితమైన హరికథల్లో ఇది ఒకటి.
కప్పలదొరువు
"కప్పలదొరువు" నెల్లూరు జుల్లా ముత్తుకూరు మండలానికి చెందిన గ్రామం.
ఈ గ్రామం తాళ్ళపూడి గ్రామ పంచాయతీ పరిధిలోని గ్రామం.
శ్రీ కళ్యాణవేంకటేశ్వరస్వామివారి ఆలయం.
[1] ఈనాడు నెల్లూరు; 2014, ఆగస్టు-8; 10వ పేజీ.
సర్వేరెడ్డిపాలెం
"సర్వేరెడ్డిపాలెం" (Savireddipalem), ప్రకాశం జిల్లా ఒంగోలు మండలానికి చెందిన గ్రామము. పిన్ కోడ్ నం. 523 272., యస్.ట్.డీ కోడ్=08598.
హైదరాబాదుకు ఇది 268 కిలోమీటర్ల దూరంలో ఉంది. మండల కేంద్రమైన ఒంగోలుకు 7 కిలోమీటర్ల దూరంలో ఉంది. సర్వేరెడ్డి పాలెం ఈశాన్యంలో ఒంగోలు, తూర్పున వెంగముక్కల పాలెం, పడమరన మంగమూరు, నైరుతిన కొంజేడు ఉన్నాయి.
పెళ్ళూరు 4.2 కి.మీ, ఒంగోలు 4.8 కి.మీ, చెరువుకొమ్ముపాలెం 5 కి.మీ, మంగమూరు 5.7 కి.మీ, జయవరం 6.2 కి.మీ.
ఒంగోలు 7 కి.మీ, సంతనూతలపాడు 13.7 కి.మీ, టంగుటూరు 13.9 కి.మీ, జరుగుమల్లి 15.3 కి.మీ.
మండల పరిషత్తు ప్రాథమికోన్నత పాఠశాల:- విద్యార్థుల సంఖ్య 3,500. రెండవ ప్రపంచ యుద్ధం జరిగి 69 సంవత్సరాలయిన సందర్భంగా, గ్రామంలోని ప్రాథమికోన్నత పాఠశాలలో, 2014, ఆగస్టు-7వ తేదీ నాడు, అమరులైన భారతీయ సైనికులకు సంతాప సభ నిర్వహించారు. ఈ సందర్భంగా అమరులైన సైనికులకు, పాఠశాల ఉపాధ్యాయులు, సిబ్బంది, విద్యార్థులు నివాళులర్పించారు. ప్రపంచశాంతి కోరుతూ శాంతి కపోతాలను ఎగురవేసినారు. [1]
ప్రాథమిక వ్యవసాయ సహకార పరపతి సంఘం (P.A.C.S)
రామాలయం, వినాయకుని గుడి, బాలాత్రిపుర సుందరి ఆలయం, భ్రహ్మంగారి మరియు బ్రహ్మయ్య స్వామి ఆలయం.
పొగాకు, నీలగిరి తైలం చెట్లు, సుభాబులు, శనగ.
ఈ గ్రామానికి చెందిన శ్రీ మక్కెన శ్రీనివాసులు, 2016, జనవరి-28న ఒంగోలు మార్కెట్ కమిటీ ఉపాధ్యక్షులుగా నియమితులైనారు. [2]
2001 వ.సంవత్సరం జనాభా లెక్కల ప్రకారం గ్రామ జనాభా 2,041. ఇందులో పురుషుల సంఖ్య 1,008, మహిళల సంఖ్య 1,033, గ్రామంలో నివాస గృహాలు 444 ఉన్నాయి.
[1] ఈనాడు ప్రకాశం/ఒంగోలు; 2014, ఆగస్టు-8; 2వపేజీ.
[2] ఈనాడు ప్రకాశం; 2016, జనవరి-29; 11వపేజీ.
చాటుపద్యమణిమంజరి
చాటుపద్యమణిమంజరి వేటూరి ప్రభాకరశాస్త్రి (1888 - 1950) సంకలనం చేసిన చాటు పద్యాల పుస్తకం. ఈ రెండవ భాగము 1952 సంవత్సరంలో ముద్రించబడినది.
మరుగునపడివున్న అపురూపమైన చాటుపద్యాలను సేకరించి వాటి వెనుకనున్న చారిత్రిక విశేషాలను ఈ గ్రంథంగా అచ్చువేశారు వేటూరి. 1914లోనే తొలిభాగాన్ని ప్రచురించగా వెంటనే ప్రతులన్నీ అమ్ముడుపోయాయి. ఆపైన మొదటిభాగం మరొక ముద్రణ పొందింది. అదే క్రమంలో వేరే పద్యాలను సేకరించి రెండవభాగంగా ప్రచురించిన వేటూరి ఆ ప్రతులూ చెల్లిపోగా ఈ మరికొన్ని కొత్త పద్యాలను చేర్చి ఈ గ్రంథం ప్రచురించారు. ఇది రెండవ భాగానికి మూడవ ముద్రణ.